ΙΣΤΟΡΙΑ | ΔΗΜΟΣ ΚΗΦΙΣΙΑΣ\nΙΣΤΟΡΙΑ ΤΗΣ ΚΗΦΙΣΙΑΣ\n(Από τον 3ο μ.Χ. αιώνα μέχρι σήμερα)\nΣτους πρώτους μεταχριστιανικούς αιώνες διάφορες φυλές βαρβάρων κατέκλυσαν ολόκληρη σχεδόν την Ευρώπη αφήνοντας στο διάβα τους καταστροφές και ερείπια. Το 267 μ.Χ. Αθήνα και Αττική πέρασαν δύσκολες στιγμές καθώς μία στρατιά Ερούλων (πιθανόν γερμανικής καταγωγής) έφτασε με πεντακόσια πλοία στον Πειραιά και αφού αποβιβάστηκε εκεί άρχισε να λεηλατεί το λιμάνι και όλες τις γύρω περιοχές. Από τη μανία τους δεν γλίτωσε σπιθαμή γης παρά μόνο η Ακρόπολη, που σώθηκε χάρη στο τείχος που την προστάτευε. Σύμφωνα με μία διήγηση, την ώρα που οι βάρβαροι ετοιμάζονταν να κάψουν ένα σωρό πολύτιμα χειρόγραφα για να ζεσταθούν, κάποιος γηραιός αρχηγός τους προσπάθησε να τους αποτρέψει λέγοντας ότι έπρεπε να αφήσουν τα χειρόγραφα στους Αθηναίους γιατί όσοι ασχολούνταν με τα γράμματα ήταν άνθρωποι ακίνδυνοι. Όμως ο γέρος διαψεύσθηκε πολύ γρήγορα αφού αυτός που κατάφερε τελικά να αναχαιτίσει τούτα τα άγρια στίφη ήταν ακριβώς ένας άνθρωπος των γραμμάτων, ο ιστορικός Πόμπλιος Ερρένιος Δέξιππος, γνωστός για τη ρητορική του δεινότητα και τη μεγάλη του μόρφωση.\nΟ Δέξιππος ενθουσίασε με τους πύρινους λόγους του τους Αθηναίους και αφού οργάνωσε ένα στρατιωτικό σώμα δύο χιλιάδων ανδρών τέθηκε επικεφαλής τους και συγκρούσθηκε με τους επιδρομείς στην περιοχή της Κηφισιάς υποχρεώνοντάς τους σε άτακτη φυγή. Για την επιτυχία του αυτή οι Αθηναίοι τον τίμησαν με ανδριάντα και τον εξέλεξαν άρχοντα-βασιλιά και αγωνοθέτη στα Μεγάλα Παναθήναια. Ο Δέξιππος φρόντισε να καταγράψει την επιδρομή των Ερούλων στο έργο του Σκυθικά και έτσι διασώθηκαν για τους μεταγενέστερους αρκετές πληροφορίες σχετικά με τις δύσκολες ώρες που πέρασε η Αττική.\nΣτα χρόνια του Βυζαντίου η Αθήνα και τα περίχωρά της παρέμειναν σχεδόν στην αφάνεια. Ήταν μάλιστα για τους Βυζαντινούς τόσο δευτερεύουσα η σημασία της πάλαι ποτέ ένδοξης Αθήνας ώστε ελάχιστοι ηγεμόνες τους ενδιαφέρθηκαν να την επισκεφθούν. Ανάμεσα σε τούτες τις λιγοστές εξαιρέσεις ήταν ο Ιουλιανός ο Παραβάτης (355 μ.Χ.), ο λάτρης του αρχαιοελληνικού πολιτισμού που έμεινε στην Ιστορία των Μεσαιωνικών Χρόνων σαν μία από τις πιο αμφιλεγόμενες μορφές. Αιώνες αργότερα, και συγκεκριμένα στα 1018, θα την επισκεπτόταν ο Βασίλειος ο Βουλγαροκτόνος, ο μέγιστος των αυτοκρατόρων της Μακεδονικής Δυναστείας. Σκοπός του ήταν να γνωρίσει τις αρχαιότητες αλλά πάνω απ’όλα να προσκυνήσει την Παναγία την Αθηνιώτισσα. Και -όπως γράφει ο ιστορικός Κεδρηνός- «αφού ευχαρίστησε ο Βασίλειος τη Θεοτόκο για τη νίκη του επί των Βουλγάρων, και πρόσφερε αναθήματα λαμπρά στο ναό Της, αναχώρησε από την πόλη των φιλοσόφων». Αυτά μόνο αναφέρει η Ιστορία για τούτη την επίσκεψη του ηγεμόνα, γεγονός που, αν μη τι άλλο, δείχνει την υποδεέστερη μοίρα στην οποία είχε περιέλθει το πάλαι ποτέ τρισένδοξο πνευματικό κέντρο της Οικουμένης.\nΗ Φραγκοκρατία (αρχές του 13ου αιώνα-μέσα του 15ου) απετέλεσε τη μεγάλη σκοτεινή παρένθεση που ανέκοψε την πορεία της Βυζαντινής Αυτοκρατορίας και συνέβαλε στην παρακμή και τελικά την πτώση της. Η παρουσία των Δυτικών (Γάλλων, Καταλανών, Φλωρεντίνων και για μία σύντομη περίοδο [1395-1402] Ενετών) στην Αττική Γη κράτησε πάνω από δυόμισι αιώνες και ήταν σε εκείνα τα χρόνια που κάποιοι αξιωματούχοι (ξένοι κυρίως, θα πρέπει να υποθέσουμε) έκτισαν στην Κηφισιά τα εξοχικά τους στην περιοχή που σήμερα απλώνεται ανάμεσα στο λόφο του προφήτη Ηλία και τα Αλώνια. Συγχρόνως διατηρούσαν μεγάλους κήπους όπου καλλιεργούσαν φυτά, φρούτα και λουλούδια. Γι’ αυτές τις δουλειές χρησιμοποιούσαν Κηφισιώτες κηπουρούς και εργάτες.\nΜετά την πτώση της Βασιλεύουσας (1453) οι Τούρκοι κινήθηκαν προς κάθε κατεύθυνση για να κυριέψουν ό,τι είχε απομείνει από το ρημαγμένο Βυζάντιο. Είναι τότε που ο Μωάμεθ έδωσε εντολή στον Ομάρ, τον διοικητή της Θεσσαλίας, να καταλάβει την Αθήνα και τις γύρω περιοχές. Στενάζε η ύπαιθρος της Αττικής καθώς τη διέσχιζαν τα τουρκικά στρατεύματα αλλά στην Αθήνα ο Ομάρ εμφανίστηκε σαν απελευθερωτής των κατοίκων της από τον ζυγό του τελευταίου της φλωρεντίνου δυνάστη, του Φράγκο Ατζαγιόλη (1456).\nΔύο χρόνια αργότερα οι Αθηναίοι υποδέχτηκαν τον ίδιο τον Μωάμεθ. Σεπτέμβριο του 1458 έφθασε ο Πορθητής για να δει και να θαυμάσει τους θησαυρούς της Αθήνας. Μία παράδοση λέει ότι τα κλειδιά της πόλης του τα παρέδωσε ο τότε σημαντικότερος των Αθηναίων, ο ηγούμενος της μονής της Καισαριανής, επειδή ο αρχιεπίσκοπος Αθηνών Νικόλαος είχε εγκαταλείψει την έδρα του και είχε καταφύγει στην Τήνο.\nΔιαλλακτικός ο Μωάμεθ απέναντι στους κατοίκους της Αθήνας τους πρόσφερε διοικητικά προνόμια και παραχώρησε φορολογικές απαλλαγές στις αρχοντικές οικογένειες που αποτελούσαν τη δημογεροντία του τόπου. Το 1460 ο Μωάμεθ, επιστρέφοντας από τον Μοριά, θα επισκεφτεί για δεύτερη και τελευταία φορά την Αθήνα. Τώρα όμως δεν θα είναι τόσο φιλικός όσο την πρώτη γιατί τον έχουν πληροφορήσει ότι ορισμένοι αμετανόητοι Αθηναίοι προσπαθούσαν να συνεργαστούν με τον έκπτωτο Ατζαγιόλη, που ζούσε τότε στην Βοιωτία, για να αποτινάξουν τον τουρκικό ζυγό. Ο Πορθητής δεν θα προκαλέσει κάποια καταστροφή στην Αθήνα αλλά για παραδειγματισμό θα πάρει μαζί του ομήρους στην Κωνσταντινούπολη δέκα προεστούς.\nΣτο μεταξύ οι στρατιώτες του Ομάρ και κάποιοι Τούρκοι αξιωματούχοι οργάνωναν στην έρημη και καταπράσινη ύπαιθρο τα τσιφλίκια τους. Έτσι γνώρισε για τα καλά η Αττική Γη την κατοχή των Τούρκων. Σύμφωνα με μαρτυρίες –σε χρόνους που δεν προσδιορίζονται ακριβώς- διέμενε στην Κηφισιά και ένας Τούρκος διοικητής της Αθήνας που είχε κτίσει το πύργο του στη θέση όπου βρίσκεται σήμερα η εκκλησία του Αγίου Δημητρίου. Μάλιστα στην μετέπειτα Πλατεία Πλατάνου οι Τούρκοι είχαν οικοδομήσει ένα τζαμί που μετά την απελευθέρωση έγινε αστυνομικός σταθμός και στη συνέχεια κατεδαφίστηκε για να μεγαλώσει η πλατεία.\nΜία αρκετά κατατοπιστική περιγραφή της Κηφισιάς της Τουρκοκρατίας βρίσκουμε στο Οδοιπορικό του τούρκου περιηγητή Εβλιγιά Τσελεμπή (1611-1681), ο οποίος κατέγραψε τις ταξειδιωτικές του εντυπώσεις σε ένα πολύτομο χρονικό και θεωρείται επάξια ένας από τους μεγαλύτερους περιηγητές-συγγραφείς της εποχής του.\nΣύμφωνα με τις εξιστορήσεις του Τσελεμπή, που επισκέφτηκε την Ελλάδα, και την Κηφισιά, στα 1667:\n«[η Κηφισιά] είναι μία κωμόπολη μέσα σε κάμπο εύφορο, στολισμένη με τριακόσια παραδεισένια όμορφα σπίτια, σκεπασμένα με κεραμίδια, της οποίας οι κάτοικοι είναι μισοί μουσουλμάνοι και μισοί άπιστοι ραγιάδες. Έχει ένα τζαμί, ένα μεστζίτι, ένα ιεροσπουδαστήριο, ένα σχολείο, ένα τεκέ, ένα χαμάμι, ένα σπουδαίο χάνι και δέκα μαγαζιά. ’λλα ιδρύματα δεν έχει. Περίφημα είναι τα όμορφα, τραγανά, άσπρα κεράσια της. Οι ράχες της, τα χερσαία μέρη της είναι στολισμένα μόνο με ελιές και στην κορυφή κάθε ράχης είναι στημένη από μία εκκλησούλα….»\n(απόσπασμα από τον εξαιρετικά ενδιαφέρον βιβλίο του Κ. Μπίρη, Τα Αττικά του Εβλιά Τσελεμπή, Αθήνα 1959)\nΑλλά, στα χρόνια της Τουρκοκρατίας, η ζωή για τους Κηφισιώτες δεν ήταν πάντα ευχάριστη και ειδυλλιακή. Υπήρξαν και δύσκολες στιγμές όταν τυραννικοί διοικητές της περιοχής της Αθήνας φρόντιζαν να δείξουν με τρόπο συχνά απάνθρωπο τη σκληρότητά τους. Ένας τέτοιος τύραννος ήταν και ο περιβόητος Χατζαλής (Χατζή Αλής) τα «κατορθώματα» του οποίου σε βάρος των ραγιάδων και των Κηφισιωτών περιγράφει με την ιδιότυπη γλώσσα του ο Παναγής Σκουζές, στο Χρονικό της Σκλαβωμένης Αθήνας (1841). Όταν ο Σκουζές αναφέρεται στην Κηφισιά την αποκαλεί με τα ονόματα Τζηβισιά και Κηβισιά.\nΠέντε φορές κατόρθωσαν οι Αθηναίοι να διώξουν με διάφορα μέσα και τεχνάσματα τον Χατζαλή από την πόλη τους αλλά εκείνος κατάφερε να επιβάλει την τυραννία του 25 ολόκληρα χρόνια. Μέχρι που στο τέλος, με την κατηγορία της απιστίας στην Υψηλή Πύλη, τον εξόρισαν στην Κω όπου και εκτελέστηκε με αποκεφαλισμό το 1795.\nΣτα χρόνια της Εθνεγερσίας, στην Αττική, πολέμησαν τον Τούρκο κατακτητή πολλοί αγωνιστές και ανάμεσά τους Αθηναίοι, Χαλανδριώτες, κάτοικοι των Μεσογείων αλλά και της Κηφισιάς. Μεταξύ αυτών των τελευταίων ξεχώρισαν ο Αθανάσιος Βιλτανιώτης, που έχασε τη ζωή του το 1827 στην πολιορκία του Φρουρίου των Αθηνών από τα στρατεύματα του Κιουταχή Πασά, ο Χιώτης στην καταγωγή Αλέξανδρος Καλλιπέτης και ο Γεώργιος Κούρτης, που ανήκε στις δυνάμεις του Καραϊσκάκη και στον οποίο, μετά την απελευθέρωση, το νεοσύστατο κράτος παραχώρησε το σπίτι του Τούρκου Διοικητή στην Κηφισιά.\nΜετά την αποχώρηση των Τούρκων από την Αττική, τα κτήματά τους περιήλθαν στα χέρια των Ελλήνων. ’λλοι τα αγόρασαν «για ένα κομμάτι ψωμί» και άλλοι τα δήμευσαν χωρίς να ρωτήσουν κανένα. Τέτοιο χάος επικρατούσε στη ρημαγμένη χώρα. Κτήματα δόθηκαν ακόμη και τιμής ένεκεν στις οικογένειες εκείνων που πολέμησαν ηρωικά στον Αγώνα, όπως για παράδειγμα στους Κούρτηδες και στους Αναγνωστόπουλους, τους οπλαρχηγούς της Πελοποννήσου, που όταν πρωτοεγκαταστάθηκαν στον Διόνυσο πήραν το όνομα Διονυσιότες.\nΜε τα χρόνια, και ενόσω η χώρα οργανωνόταν και προσπαθούσε να «σταθεί στα πόδια της», στο καταπράσινο χωριό της Κηφισιάς ήλθαν να μείνουν τρανταχτά ονόματα της εποχής: οι Σούτσοι, η Δούκισσα της Πλακεντίας, οι Ραγκαβή, οι Μαυρομιχάλη και οι Μπότσαρη, είναι μερικά απ’ αυτά.\nΜεγάλη αγάπη για την Κηφισιά έδειξε και ο πρώτος βασιλέας της Ελλάδος, ο Όθων, ο οποίος πέρασε εκεί πολλά καλοκαίρια. Καθώς μαρτυρούν οι ιστορικές πηγές μας, ο βαυαρός μονάρχης ζούσε σε ένα όμορφο σπίτι στη σημερινή οδό Όθωνος και αγαπημένη του συνήθεια ήταν να σηκώνεται νωρίς το πρωί και να κάνει έφιππος το γύρο του καταπράσινου προαστίου.\nΤο Πάσχα του 1841 επισκέφθηκε την Κηφισιά ο μεγάλος δάσκαλος του παραμυθιού Χανς Κρίστιαν ’ντερσεν (1805-1875), οι ιστορίες του οποίου έχουν μεταφραστεί στις περισσότερες γλώσσες του κόσμου. Ο ’ντερσεν δεν έγραψε μόνο παραμύθια. Ασχολήθηκε με την ποίηση και συνέγραψε θεατρικά έργα και βιβλία με ταξειδιωτικές αναμνήσεις. Στο Οδοιπορικό στην Ελλάδα περιγράφει την Κηφισιά των μέσων του 19ου αιώνα και δείχνει εντυπωσιασμένος με έναν περίφημο πλάτανό της τα κλαδιά του οποίου σκίαζαν όλη σχεδόν την πλατεία του χωριού. Προφανώς πρόκειται για τον περίφημο πλάτανο που βρισκόταν στην ομώνυμη πλατεία και σήμερα αποτελεί για την πόλη παρελθόν.\n«Κάτω από το δένδρο, γράφει ο ’ντερσεν, στο παχύ γρασίδι απλώσαμε τις κάπες μας, αραδιάσαμε τα μπουκάλια με το κρασί και ριχτήκαμε στο φαγοπότι έχοντας γύρω μας ελληνοπούλες που ζήλευαν τα αρτύσιμα φαγητά μας, μιάς που βρισκόμασταν σε περίοδο νηστείας. Έπειτα πήραμε ένα γραφικό μονοπάτι του δάσους. Τα ρυάκια κελάρυζαν δίπλα μας...»\nΆλλες εικόνες, άλλες ανεπανάληπτες εποχές, τότε που η Φύση πνιγόταν στο πράσινο και το γαλάζιο.\nΣτα 1870 οι Κηφισιώτες γηγενείς, θέλοντας να ενισχύσουν την οικονομία του τόπου τους και να βελτιώσουν τη διαβίωσή τους συνέστησαν έναν συνεταιρισμό με την επωνυμία «Κοινότης Κηφισιάς». Βέβαια δεν επρόκειτο για μία κοινότητα με την έννοια που της δίνουμε σήμερα. Ήταν, όμως, ένα πρώτο βήμα προς μία καλλίτερη οικονομική κυρίως οργάνωση της περιοχής. Επικεφαλίδα του Καταστατικού της Κοινότητας ήταν: «Κοινότης Κηφισιάς – Πρώτη Εταιρεία του Εξοχικού της Αττικής Λαού». Ανάμεσα στα ονόματα εκείνων που υπογράφουν το καταστατικό διαβάζει κανείς: Λεγάντης, Μόσχου, Γ. Κυριαζής (αρχιπεσβύτερος), Τσαλαβούτας, Σαββατιανός, Γεωργαντάς, Διονυσιότης, Καραγιαννάκης, Κούρτης, Θεοχαρόπουλος, Σαββατιανός, Σπανουδάκης, Νικολάου κ.ά. Στη συντριπτική τους πλειοψηφία κτηματίες. ’λλοι εύποροι και άλλοι στερημένοι. Σε αυτούς τους τελευταίους απευθυνόταν κυρίως μία φράση του Καταστατικού: Μην ελπίζετε πραγματικήν ελευθερία άνευ οικονομικής αποκαταστάσεως. (!)\nΈνας παράγοντας που έπαιξε καθοριστικό ρόλο στην ανάπτυξη της Κηφισίας ήταν η σιδηροδρομική σύνδεσή της με την Αθήνα το 1882. Ατμοκίνητο στην αρχή το «Θηρίο», όπως αποκαλούσαν με δέος οι κάτοικοι της Αττικής το τραίνο που έφτανε μέχρι την Κηφισιά, μετατράπηκε αργότερα, στα 1902, σε ηλεκτροκίνητο. Η προσπέλαση προς τα βόρεια προάστια έγινε ευκολότερη και σιγά-σιγά η πανέμορφη Κηφισιά άρχισε να καθιερώνεται ως τόπος παραθερισμού και ψυχαγωγίας των Αθηναίων. Την ίδια χρονιά ιδρύθηκε με βασιλικό διάταγμα το πρώτο ταχυδρομείο αλλά γρήγορα αντιμετώπισε δυσεπίλυτα προβλήματα καθώς παρουσιάστηκε … έλλειψη πελατών. Να θυμίσουμε ότι η Κηφισιά του 1880 δεν αριθμούσε περισσότερους από 700 κατοίκους. Τουλάχιστον αυτόν τον αριθμό μας δίνει μία απογραφή στα τέλη του 19ου αιώνα.\nΕκείνη περίπου την εποχή έκαναν την εμφάνισή τους και τα πρώτα ξενοδοχεία: Το Ξενοδοχείον Μελά (ή Grand Hotel de Kifissia, όπως το αποκαλούσαν τότε), το Renaissance, η Αίγλη και το Πλάζα, η Πύρνα. Όλα (με εξαίρεση την Πύρνα) δίπλα στην Πλατεία Πλατάνου, μιάς και τότε περιοχές σαν τον Κοκκιναρά, το Κεφαλάρι και την Οδό Τατοΐου, θεωρούνταν από τους ξενοδόχους «έξω από χέρι». Όχι, όμως, για πολύ. Λίγες δεκαετίες αργότερα το Κεφαλάρι θα έπαιρνε τα πρωτεία με το ξενοδοχείο του Απέργη (1910 και 1921 το δεύτερο τμήμα του), το Σέσιλ (1922), το Πεντελικό (1923), τα Θεοξένια (1928).\nΉδη στα 1900 οι μόνιμοι κάτοικοι της Κηφισιάς ξεπερνούσαν τους 1.500 και σε αυτή την αύξηση συνέβαλαν και διάφοροι ομογενείς από την Χίο, την Αίγυπτο και την Κωνσταντινούπολη που ήλθαν να εγκατασταθούν στο όμορφο προάστιο. Ονόματα τρανταχτά στην εποχή τους: Συγγρός, Καλβοκορέσης, Μπενάκης, Πεσματζόγλου, Ρετσίνας, Χωρέμης, Κασσαβέτης, Μελάς, Καζούλης και άλλα. Όλοι τους θα αφήσουν, διαχρονική μαρτυρία του περάσματός τους, εντυπωσιακές επαύλεις και πολυτελείς κατοικίες που θα συνδιαμορφώσουν με τα απλά σπίτια των γηγενών την πολύμορφη και συνάμα τόσο αντιφατική αρχιτεκτονική κληρονομιά της πόλης. Ανάμεσα στις επιβλητικές επαύλεις ξεχώριζε η Βίλα Καζούλη στην είσοδο της Κηφισιάς. Την είχε κτίσει στα 1905 ο έλληνας μεγαλοεπιχειρηματίας της Αιγύπτου Νικόλαος Καζούλης. Κόρη του Καζούλη ήταν η Ιωάννα, που σε δεύτερο γάμο παντρεύτηκε τον αρχιτέκτονα Παναγιώτη Αριστόφρονα, άνθρωπο βαθύτατα μορφωμένο που όνειρό του είχε να μετατρέψει τη Βίλα των Καζούλη σε Νέα Ακαδημία του Πλάτωνος. Όμως, το σχέδιό του δεν πραγματοποιήθηκε και η Κηφισιά δεν φιλοξένησε ποτέ τη σύγχρονη σχολή του μεγάλου μας φιλόσοφου. Σε ένα μέρος του αχανούς κτήματος Καζούλη κτίστηκε πολύ αργότερα το Νοσοκομείο ΚΑΤ.\nΣτα χρόνια του Πρώτου Παγκοσμίου Πολέμου, αλλά και μετά τη Μικρασιατική Καταστροφή η Κηφισιά φιλοξένησε ένα σωρό πρόσφυγες. Γράφει γι’αυτή την τόσο δύσκολη περίοδο η Αλεξάνδρα Καλαποθάκη στο βιβλίο της Μπενάκειο Παιδικό Ίδρυμα Κηφισιάς – Μία σύντομη Ιστορία:\n«Κατά τους πρώτους διωγμούς των Ελλήνων της Τουρκίας, το 1914, είχαν εγκατασταθεί στην Κηφισιά, στην περιοχή των Αλωνίων, ομογενείς από τη Μικρά Ασία και συγκεκριμένα από το Λυθρί και τα Βουρλά της χερσονήσου της Ερυθραίας. Κάποιοι απ’ αυτούς παλιννόστησαν το 1919 για να επιστρέψουν οριστικά στην Ελλάδα μετά την Καταστροφή, το 1922. Σύντομα ακολούθησαν συγγενείς, συγχωριανοί και κάτοικοι γειτονικών χωριών της χερσονήσου της Ερυθραίας καθώς και Έλληνες της περιοχής της Σμύρνης. Οι πρόσφυγες βρήκαν καταφύγιο σε εγκαταλελειμμένα οικήματα, στάβλους, αποθήκες και όπου αλλού μπορούσαν να εξασφαλίσουν κάποια υποτυπώδη στέγη. Ορισμένοι απ’ αυτούς έστησαν μερικά πρόχειρα παραπήγματα στη θέση του σημερινού Β’ Δημοτικού Σχολείου, απέναντι από τον χώρο όπου έμελλε να λειτουργήσει το Μπενάκειο Παιδικό Ίδρυμα (βλέπε στη συνέχεια).\nΣύμφωνα με τα λεγόμενα του κ. Νίκου Μουστάκη: ένας λόγος που έσπρωχνε τους πρόσφυγες στην Κηφισιά ήταν ότι θα έβρισκαν κάποιο μεροκάματο, καθώς η πλειοψηφία τους απετελείτο από αγρότες και αμπελουργούς, και την εποχή εκείνη η Κηφισιά ήταν μεν το πλουσιότερο προάστιο, αλλά παράλληλα είχαν αναπτυχθεί και πολλές αγροτικές καλλιέργειες, όπως η καλλιέργεια της πατάτας, του σπαραγγιού, της φράουλας, του μενεξέ, κι’ έτσι από την μία οι καλλιέργειες και από την άλλη οι πανέμορφοι κήποι, χρειάζονταν πολλά και φθηνά εργατικά χέρια.»\n«Το 1923 ιδρύθηκε ο Σύλλογος Προσφύγων Κηφισιάς, με σκοπό τη στέγαση και αποκατάστασή τους. Μετά από πολλές προσπάθειες ο Σύλλογος πέτυχε την απαλλοτρίωση εκατόν πενήντα δύο στρεμμάτων στη σημερινή Νέα Ερυθραία, περιοχή που τότε υπαγόταν στην Κοινότητα Κηφισιάς.….. «Να κάνει φεγγάρι να δουλεύουμε», έλεγαν οι πρόσφυγες, καθώς ξενοδούλευαν το πρωί στα κτήματα της Κηφισιάς και το βράδυ καλλιεργούσαν τα χωράφια τους.»\nΔεν θα ήταν η μοναδική φορά που η Κηφισιά θα υποδεχόταν ξενιτεμένους Έλληνες. Πολύ αργότερα, στη δεκαετία του ‘60, θα άνοιγε και πάλι την αγκαλιά της στους ξεριζωμένους Αιγυπτιώτες (Έλληνες της Αιγύπτου). Το ’στυ Αιγυπτιωτών, στην περιοχή του Ναού της Αγίας Παρασκευής, είναι σήμερα μία από τις ομορφότερες συνοικίες της πόλης.\nΜε το Διάταγμα της 16ης Φεβρουαρίου 1925, η Κηφισιά αποσπάσθηκε από τον Δήμο Αθηναίων στον οποίον ανήκε μέχρι τότε και έγινε κοινότητα. Στα όρια της περιλάμβανε ακόμη τους συνοικισμούς Εκάλης και Νέας Ερυθραίας. Ο πρώτος αποσπάσθηκε από την Κοινότητα Κηφισιάς τον Ιούλιο του 1928 και ο δεύτερος τον Ιανουάριο του 1934. Πρώτος εκλεγμένος πρόεδρος της νεοσύστατης Κοινότητας Κηφισιάς ήταν ο Κωνσταντίνος Δήμας, ιδιοκτήτης του ξενοδοχείου Σέσιλ. Η εναρκτήρια συνεδρίαση του Κοινοτικού Συμβουλίου πραγματοποιήθηκε στο «κόκκινο σαλονάκι» του ξενοδοχείου Μελά. Απορεί κανείς γιατί ένα τέτοιο πανηγυρικό γεγονός δεν έγινε στο μεγαλοπρεπές Σέσιλ, που έτσι και αλλιώς είχε ανοίξει τις πύλες του ένα χρόνο πριν. Ποιος ξέρει; Ίσως κάποιοι να σκέφτηκαν ότι η τιμή αυτή θα έπρεπε να ανήκει στο ξενοδοχείο Μελά, που αν και πολύ μικρότερο του Σέσιλ προϋπήρχε κατά 36 χρόνια.\nTα εγκαίνια του περίφημου Σέσιλ, η ιστορία του οποίου είναι άμεσα συνυφασμένη με την ιστορία της πόλης, έγιναν στις 10 Ιουλίου 1924. Από τις κοσμικές στήλες της εποχής μαθαίνουμε ότι όλη η καλή κοινωνία της Αθήνας παραβρέθηκε στα εγκαίνια και ότι ο chef, o μάγειρας και ο ζαχαροπλάστης του ήταν Γάλλοι. Είχαν έλθει στην Ελλάδα για να εργαστούν στα Ανάκτορα, αλλά τελικά κατέληξαν σε τούτο το ξενοδοχείο που κάθε Πέμπτη οργάνωνε γκαλά με τις πιο γνωστές ορχήστρες της εποχής. Μόνιμος «κάτοικος» του Σέσιλ ήταν ο Ελευθέριος Βενιζέλος που περνούσε τα περισσότερα καλοκαίρια του στην Κηφισιά.\nΗ σύζυγος του Κωνσταντίνου Δήμου, η αείμνηστη Άννα -μία από τις πιο αγαπητές μορφές της Κηφισιάς των περασμένων χρόνων- διηγείτο στον εκδότη του περιοδικού Κηφισός, Κώστα Βλάχο, μία διασκεδαστική ιστορία για τους περίφημους «δημιουργούς της κουζίνας του ξενοδοχείου»:\n«Θυμάμαι, έλεγε η Άννα Δήμα, μία ειδική πιατέλα που ετοιμάστηκε για το γεύμα που παρέθεσε ο Ελευθέριος Βενιζέλος στον Ισμέτ Ινονού. Ο μάγειρας πάνω από το ζελέ του εδέσματος είχε ζωγραφίσει πιστά τα πρόσωπα των δύο αρχηγών. Όμως ήταν τόσο τέλεια φτιαγμένα που κανένας από τους καλεσμένους δεν τόλμησε να τα χαλάσει και να φάει αυτό το φαγητό!».\nΗ Άννα Δήμα πέθανε πλήρης ημερών τον Μάιο του 1999, έχοντας προσφέρει, μαζί με άλλες μεγάλες κυρίες της Κηφισιάς –όπως η Ελένη Ποταμιάνου και η Έλλη Μαλάμου (και όχι μόνο)- πολύτιμες υπηρεσίες στον τόπο. Ήταν πράγματι μία εντυπωσιακή γυναίκα.\nΟ άδικος χαμός δύο παιδιών στάθηκε αφορμή να ιδρύσει το 1926 ο μεγάλος εθνικός ευεργέτης Εμμανουήλ Μπενάκης (1843-1929) το Μπενάκειο Παιδικό ’συλο Κηφισιάς, όπως λεγόταν τότε. Σήμερα ονομάζεται Μπενάκειο Παιδικό Ίδρυμα Κηφισιάς. Το ένα παιδί το κτύπησε αυτοκίνητο, το άλλο κατάπιε δηλητήριο. Οι γονείς τους εργάζονταν για να τα ζήσουν και κανείς δεν ήταν «εκεί» για να τα προσέχει. Όταν ο Μπενάκης πληροφορήθηκε τα τραγικά συμβάντα πρόσφερε ένα τμήμα του κτήματός του, κατέβαλε ένα ποσό και έκτισε στη Λεωφόρο Μαραθώνος (τη γωστή μας Λεωφόρο Κηφισίας) ένα ίδρυμα για τα παιδιά των εργαζομένων μητέρων. Από τότε το Μπενάκειο θα συνδεόταν άρρηκτα με την Κηφισιά.\nΤο Ίδρυμα δεν ήταν η μόνη προσφορά του Μπενάκη στην Κοινότητα. Δίπλα του κτίστηκε το Μπενάκειο Φυτοπαθολογικό Ινστιτούτο (1930) για να βοηθήσει με έρευνες και μελέτες των γεωπόνων που το στελέχωναν όλους εκείνους που καλλιεργούσαν τη Γη, είτε στην Κηφισιά είτε οπουδήποτε αλλού.\nΗ διαχρονική σχέση ανθρώπων και Φύσης είχε ως άμεσο αποτέλεσμα την αγάπη των Κηφισιωτών για τα δημιουργήματα της γης, αγάπη που πριν πολλές δεκαετίες βρήκε την έκφρασή της στις πρώτες ανθοκομικές εκθέσεις της πόλης μας που κατακλύζονταν από τους επισκέπτες που κατέφθαναν απ’ όλα τα σημεία της Αττικής. Τότε περίπου (1936) ανοίγουν τα ξενοδοχεία Σεμίραμις και Παλλάς.\nΣτα 1934 ξεκίνησε ο θεσμός της Ανθοκομικής Έκθεσης Κηφισιάς. Εκθέτες δεν ήταν κάποιοι ανθοπαραγωγοί, όπως γίνεται σήμερα, αλλά οι ιδιοκτήτες και οι άξιοι κηπουροί των κήπων του όμορφου προαστίου ενώ τα εκθέματα ήταν φρούτα και λαχανικά (κυρίως αγκινάρες, φράουλες και κεράσια) που καλλιεργούνταν σε αυτούς τους κήπους. Τα λουλούδια ήταν ελάχιστα. Σε τούτη την πρώτη προσπάθεια ρόλο σημαντικό έπαιξε η Τοπική Επιτροπή Τουρισμού Κηφισιάς (ΤΕΤΚ) –ένα τοπικό παρακλάδι του ΕΟΤ- και διάφοροι γνωστοί Κηφισιώτες του Μεσοπολέμου όπως ο Ευάγγελος Παπαστράτος, ο Κώστας Δήμας, ο Τάκης Μελάς, ο Κιρκίνης και οι κυρίες Ευκλείδη, Διομήδη, Άννα Δήμα που χωρίς κανένα οικονομικό όφελος παρουσίαζαν τα προϊόντα των κήπων τους με σκοπό την προβολή της Κηφισιάς.\nΑπό το 1937 οι εκθέσεις αυτές πήραν επίσημο χαρακτήρα και οργανώνονταν σε ετήσια βάση από την Επιτροπή Τουρισμού στο άλσος της Κηφισιάς. Υψηλός προσκεκλημένος εκείνης της χρονιάς ήταν ο βασιλέας Γεώργιος Β’ που έκοψε την κορδέλα στην τελετή των εγκαινίων. Στην έκθεση, μάλιστα του ’37 -όπου το ενδιαφέρον επικεντρωνόταν στην ποιότητα των προϊόντων και όχι στην πώλησή τους- δύο γνωστές κηφισιώτικες οικογένειες οι Καψαμπέλη και οι Κουτσουράδη κέρδισαν και μοιράστηκαν το πρώτο βραβείο για την καλλιέργεια της αγκινάρας. άλλα χρόνια, άλλες συνήθειες, άλλες νοοτροπίες! Η εμπορευματοποίηση των πάντων ήταν ακόμη έννοια άγνωστη.\nΑκολούθησαν οι εκθέσεις του 1938 και του 1939. Ύστερα ήλθαν οι μαύρες ημέρες του πολέμου και της Κατοχής. Και φυσικά οι πύλες της Κηπουρικής Έκθεσης έκλεισαν ερμητικά.\nΗ Κηφισιά έγινε Δήμος το 1942. Περίπου δύο χρόνια πριν, ξημερώματα της 28ης Οκτωβρίου 1940, στο κηφισιώτικο σπίτι του στην οδό Δαγκλή ο πρωθυπουργός Ιωάννης Μεταξάς είχε πει το ηρωικό «Όχι» στο τελεσίγραφο του Γκράτσι, με το οποίο ο Μουσολίνι ζητούσε από την Ελλάδα «γη και ύδωρ». Την απάντηση του Μεταξά την ενστερνίσθηκε σύσσωμος ο λαός και η χώρα γνώρισε το μεγαλείο του Αλβανικού Έπους. Τη μεγάλη Νίκη διαδέχθηκαν τα μαύρα χρόνια της Κατοχής. Αυτής της ανθρωποβόρας συμφοράς με την οποία αρνήθηκε να συμβιώσει η πατριώτισσα Ελληνίδα συγγραφέας Πηνελόπη Δέλτα, δίνοντας τέλος στη ζωή της στις 2 Μαΐου 1941. Σπίτια επιτάχθηκαν από τους Γερμανούς, αυτοκίνητα, άλογα, ποδήλατα, τρόφιμα, σχεδόν τα πάντα. Η φοβερή Κομαντατούρ στεγάστηκε αρχικά στο Στροφύλι και οι εγκαταστάσεις του ΑΟΚ έγιναν χώρος στάθμευσης για τους μοτοσικλετιστές της. Τρόμος σκίαζε την Κηφισιά.\nΟι Κηφισιώτες έκαναν ό,τι ήταν δυνατόν για να αντιμετωπίσουν τη νέα κατάσταση. Τα ξενοδοχεία έκλεισαν για τους ανύπαρκτους πλέον επισκέπτες και άνοιξαν για τους τραυματίες που έφθαναν εξαντλημένοι από το Μέτωπο. Ομάδες κοινωνικής προσφοράς οργανώθηκαν γρήγορα για να συμπαρασταθούν σε εκείνους που αναζητούσαν βοήθεια για να επιβιώσουν. Στο Μπενάκειο, ο κήπος του οποίου μετατράπηκε σε λαχανόκηπο, οργανώνονταν από το 1941 μέχρι το 1944 συσσίτια που έσωσαν χιλιάδες ανθρώπους, παιδιά, νέους, γέρους.\nΤραγικά ήταν και τα χρόνια του Εμφυλίου Πολέμου. Έλληνες εναντίον Ελλήνων. Νέο αίμα. Νέος πόνος. Μέχρι που πέρασαν και αυτές οι σκοτεινές ημέρες και ηρέμησε ο τόπος.\nΤο 1956, η μεταπολεμική Τοπική Επιτροπή Τουρισμού Κηφισιάς άνοιξε και πάλι τις πύλες της Ανθοκομικής για το κοινό. Πρόεδρος αυτής της επιτροπής ήταν τότε ο Νίκης Απέργης, γενικός γραμματέας ο Κώστας Δήμας και εκπρόσωπος του Δήμου Κηφισιάς ο Γεώργιος Τριανταφύλλης, που εκείνη τη χρονιά προήδρευε του Δημοτικού Συμβουλίου. Το 1965, επί δημαρχίας Δημήτρη Ζωμόπουλου, την οργάνωση της Ανθοκομικής Έκθεσης ανέλαβε οριστικά ο Δήμος Κηφισιάς.\nΠερίπου την ίδια εποχή το πράσινο αρχίζει να χάνεται σιγά-σιγά από το κέντρο του προαστίου και να παραχωρεί τη θέση του στο μπετόν και την εμπορική εκμετάλλευση της γης. Επαύλεις, παραδοσιακά κτήρια και ξενοδοχεία αλλάζουν χέρια και μετατρέπονται σε εμπορικά κέντρα και συγκροτήματα γραφείων. Συχνά με σεβασμό στην παράδοση (όπως έγινε με τα ξενοδοχεία Σέσιλ και Απέργη) άλλοτε όμως με παρεμβάσεις που δύσκολα θυμίζουν τις ομορφιές του «χτες». Δεν χρειάστηκαν πολλά για να φτάσουμε στην Κηφισιά του σήμερα, έτσι όπως την βιώνουμε όσοι ζούμε σε αυτήν την πόλη. Μία πόλη που σφύζει από τις επιχειρηματικές και επαγγελματικές δραστηριότητες κάθε μορφής, αλλά και από έντονη κοινωνική, πνευματική και αθλητική ζωή.\nΔημοτικά και ιδιωτικά σχολεία, σχολές μουσικής και φροντιστήρια, παραρτήματα ξένων πανεπιστημίων, ακόμη και η Ακαδημία του Πυροσβεστικού Σώματος και η Ανωτέρα Ιερατική Σχολή συναποτελούν τον ευρύτατο πυρήνα της Παιδείας στην πόλη μας. Δίπλα σε αυτά τα κέντρα εκπαίδευσης συνυπάρχουν αξιόλογα μουσεία, εκθεσιακοί χώροι, ιδρύματα και σύλλογοι σε εντυπωσιακούς αριθμούς που μαρτυρούν τη ζωντάνια που διακρίνει τον σύγχρονο κάτοικο της Κηφισιάς.\nΣτην οδό Λεβίδου 13 βρίσκεται το Μουσείο Φυσικής Ιστορίας που ίδρυσαν το 1964 ο ’γγελος και η Νίκη Γουλανδρή, το Μουσείο Δροσίνη στην ομώνυμη οδό, στην Πρωτέως 25 το Μουσείο του ΟΤΕ και στην Γ. Λύρα 73 το Σκιρώνειο. Σύντομα θα λειτουργήσει και το Αρχαιολογικό Μουσείο Κηφισιάς όπου θα εκτίθενται οι αρχαιολογικοί θησαυροί της περιοχής που πρόσφατα ήλθαν στο φως της ημέρας.\nΠερισσότεροι από εβδομήντα (!) πολιτιστικοί και αθλητικοί σύλλογοι λειτουργούν στην Κηφισιά, αριθμός ενδεικτικός του ενδιαφέροντος των κατοίκων της για τον πολιτισμό, τις κοινωνικές δραστηριότητες και τον αθλητισμό. Και φυσικά ένα σωρό ιδρύματα και βιβλιοθήκες, όπως η Βιβλιοθήκη Λοβέρδου, η Βιβλιοθήκη του Δήμου που στεγάζεται στο Μουσείο Δροσίνη. Ποιους συλλόγους και ποια ιδρύματα να πρωτοαναφέρει κανείς! Θα αρκεστούμε σε μία μερική, κατά το δυνατόν χρονολογική, αναφορά ξεκινώντας από το Ζηρίνειο Γυμναστήριο (1928) που κατασκευάστηκε σε οικόπεδο που αγόρασε ο Ιωάννης Ζηρίνης εκείνα τα χρόνια. Στο πανέμορφο Στροφύλι ιδρύεται το 1932 ο Αθλητικός Όμιλος Κηφισιάς. Πρώτος πρόεδρος του ΑΟΚ, χρημάτισε ο ναύαρχος Κριεζής. Λίγο αργότερα (1938) τη θέση του προέδρου πήρε ο Ευάγγελος Παπαστράτος που ενίσχυσε με μεγάλα ποσά τον Όμιλο για τους σκοπούς του. Στα 1936 ιδρύεται η πρώτη ομάδα Προσκόπων Κηφισιάς και εννέα χρόνια αργότερα ξεκίνησε τη δράση του ο τοπικός Οδηγισμός. Στα 1937 ιδρύθηκε η Χορωδία της Κηφισιάς που κέρδισε πολλές διακρίσεις στην σχεδόν 70ετή πορεία της και στα 1962 ο Ζηρίνειος Αθλητικός Όμιλος Νεανίδων (ΖΑΟΝ) που χάρισε ωραίες στιγμές στον αθλητισμό της πόλης, ιδίως όταν, πρόσφατα σχετικά, κέρδισε δύο φορές τον τίτλο του Πρωταθλητή Ελλάδος στο Βόλεϊ νεανίδων. Στα 1979 ιδρύονται ο καλλιτεχνικός σύλλογος Τροβαδούροι της Κηφισιάς και ο Σύλλογος Προστασίας Κηφισιάς που έδωσε και δίνει αγώνες για να κρατήσει, όσο αυτό είναι δυνατόν, η πόλη το χρώμα της. Το 1983 με πρωτοβουλία βουλευτών οργανώνεται ο Αθλητικός Όμιλος Πολιτείας. Τέλος -χωρίς αυτό να σημαίνει ότι η λίστα μας είναι πλήρης- το 1986 ιδρύθηκε η Ένωση Φιλοτελιστών Κηφισιάς που «παρά το νεαρό της ηλικίας της» έχει ήδη προσφέρει έργο αξιόλογο στο χώρο της και πριν λίγα χρόνια το Ίδρυμα Τσιχριτζή. Ο γράφων λυπάται που δεν μπορεί να αναφέρει περισσότερα ονόματα συλλόγων και ιδρυμάτων και επιπλέον λεπτομέρειες γι’ αυτά. Ο περιορισμένος χώρος του φιλόξενου Οδηγού δεν επιτρέπει κάτι τέτοιο. Ένα είναι βέβαιο: Ότι ακόμη και αυτοί που δεν αναγράφονται εδώ προσφέρουν έργο καλό.\nΜετά τη μεταπολίτευση (1974) δήμαρχοι Κηφισιάς διετέλεσαν ο Δημήτρης Ζωμόπουλος (+) (1975-1982), ο Μιχάλης Κανακάκης (+) (1983-1986 και 1991-1994), ο Βασίλης Γκατσόπουλος (+) (1987-1990), ο Κωνσταντίνος Τασούλας (1995-1998), ο Βασίλης Βάρσος (1999-2002) και ο Νίκος Χιωτάκης.\nΕπί πρώτης δημαρχίας Κανακάκη, συγκεκριμένα το καλοκαίρι του 1984, το Δημαρχείο της Κηφισιάς στεγάστηκε στο κτίριο όπου βρίσκεται σήμερα. Είναι ένα σύγχρονο κτίσμα, δημιούργημα του αρχιτέκτονα Αλέξανδρου Τομπάζη που ορθώνεται σε οικόπεδο που δώρισε στον Δήμο ο Ηφαιστείων Παπαδόπουλος. Μέχρι τότε το Δημαρχιακό Μέγαρο στεγαζόταν στο ξενοδοχείο Αίγλη στην Πλατεία Πλατάνου και πριν από εκεί σε δύο παλαιά κτίσματα, πρώτα στην Όθωνος και Κηφισίας και μετά στην οδό Παπαδιαμάντη.\nΣτην Κηφισιά έζησαν, ή πέρασαν μεγάλο μέρος της ζωής τους, πολλοί γνωστοί πολιτικοί της νεώτερης Ελλάδας. Δεν είναι δυνατόν να τους αναφέρουμε όλους. Έτσι περιοριζόμαστε στον Θεόδωρο Δηληγιάννη (1824-1905), προτομή του οποίου έστησαν οι Κηφισιώτες στο ’λσος σε ένδειξη ευγνωμοσύνης για τα όσα έκανε για το προάστιό τους, τον αείμνηστο Χαρίλαο Τρικούπη (1832-1897), τον Άθω Ρωμάνο (1858-1940), υπουργό των Εξωτερικών στην κυβέρνηση Γεωργίου Θεοτόκη, τον ηρωικό Μακεδονομάχο Παύλο Μελά (1870-1904) και τον πατέρα του Μιχαήλ Μελά, που διετέλεσε Δήμαρχος Αθηναίων από το 1891 μέχρι το 1894. Σύγχρονοί τους ο Στέφανος Στρέιτ (1837-1920) (Στράιτ, επί το ορθότερον) υπουργός των Οικονομικών στην Κυβέρνηση Ζαΐμη, ο γιός του Γεώργιος (1868-1948), υπουργός Εξωτερικών στην Κυβέρνηση Βενιζέλου (1913-1914) και πρόεδρος της Ακαδημίας Αθηνών. Ακόμη ο Ίων Δραγούμης (1878-1920), που ως πρόξενος της Ελλάδος ανέπτυξε αξιόλογη εθνική δράση στο εξωτερικό, ο διαπρεπής κερκυραίος ιστορικός Σπυρίδων Λάμπρου (1851-1919), που ίδρυσε τον φιλολογικό σύλλογο Παρνασσός και διετέλεσε πρωθυπουργός στα δύσκολα χρόνια του Διχασμού (1916-1917), ο πρωθυπουργός Αλέξανδρος Διομήδης (1874-1950), οι Τσαλδάρη, οι Πεσμαζόγλου, ο Θεμιστοκλής Σοφούλης (1860-1949), ο λόγιος πολιτικός Ευάγγελος Αβέρωφ (1910-1990), ο υπουργός της Ένωσης Κέντρου Γεώργιος Μυλωνάς (1919-1998), και βεβαίως -στα τελευταία χρόνια της ζωής του- ο Πρόεδρος Κωνσταντίνος Καραμανλής (1907-1998).\nΣτη μνήμη του Παύλου Μελά –τον οποίον στήριξε στον αγώνα του με θαυμασμό και αγάπη η εκκεντρική κόμισσα Λουίζα ντε Ριανκούρ- Κηφισιώτες ίδρυσαν το 1986 έναν ομώνυμο μορφωτικό και πολιτιστικό σύλλογο. Σίγουρα θα ακολουθήσουν και νέοι σύλλογοι και νέες οργανώσεις για να τιμηθούν και άλλες λαμπρές προσωπικότητες της Κηφισιάς.\nΑνάλογη και η παρουσία σε τούτο το κομμάτι της Αττικής Γης των ανθρώπων του χώρου των Γραμμάτων και των Τεχνών. Ήδη αναφέραμε ορισμένους. Ο ποιητής Γεώργιος Δροσίνης (1859-1951) ήταν λάτρης της Κηφισιάς. Το ίδιο και η φλογερή πατριώτισσα συγγραφέας Πηνελόπη Δέλτα (1874-1941), ο Άγγελος Σικελιανός (1884-1951), o φιλόσοφος και πολιτικός Κωνσταντίνος Τσάτσος με τη σύζυγό του Iωάννα, o μεγάλος εκπρόσωπος του Νεοελληνικού Πνεύματος Παναγιώτης Κανελλόπουλος (1902-1986). Στην Κηφισιά έζησαν ακόμη ο πολυγραφότατος Θανάσης Διομήδης Πετσάλης (1904 – 1995), ο ακαδημαϊκός Κωνσταντίνος Τρυπάνης (1909-1993) που πρόσφερε πολλά στη διάδοση των Ελληνικών Γραμμάτων στο εξωτερικό, η μεγάλη Κυβέλη, ο ποιητής και ανθρωπολόγος Άγις Θέρος (λογοτεχνικό ψευδώνυμο του Σπύρου Θεοδωρόπουλου) (1876-1961), ο ιατρός και ποιητής Γεώργιος Δελής (1870-1954), ο Κλέανδρος και η Ρένα Καρθαίου, o Γιάννης Μαγκλής (γεν. στα 1909), ο γλύπτης και ακαδημαϊκός Γιάννης Παππάς, οι ζωγράφοι Γιάννης Μόραλης και Κώστας Λινάκης (1917-2000), ο αρχαιολόγος Αλέξανδρος Φιλαδελφεύς (1866-1955), που ως έφορος αρχαιοτήτων φρόντισε για τις πρώτες ουσιαστικές ανασκαφές στην Κηφισιά, ο μεγάλος μας καραγκιοζοπαίκτης Σωτήρης Σπαθάρης (1892-1973) κ.α.\nΌλες αυτές οι προσωπικότητες αλλά και πληθώρα άλλων Κηφισιωτών του «χτες» και του «σήμερα» έπαιξαν (και παίζουν) το ρόλο τους στο καθημερινό γίγνεσθαι της πόλης (και όχι μόνο) συναποτελώντας το πολύτιμο έμψυχο υλικό που κατέστησε την Κηφισιά κέντρο Πολιτισμού και Δημιουργίας. Και ως προς αυτό το τελευταίο δύσκολα θα μπορούσε κανείς να αρνηθεί του λόγου το αληθές. Η ιστορία της πόλης μας είναι ο καλλίτερος αψευδής μάρτυρας.\nΓια τη συγγραφή του παρόντος άρθρου, πέραν των πηγών που αναφέρονται στο κείμενο και στοιχείων που εδόθησαν στον γράφοντα από αρχεία του Δήμου Κηφισιάς και διαφόρων οργανισμών, ιδρυμάτων κ.λ.π ελήφθησαν πληροφορίες από το σύγγραμμα της κας Ευαγγελίας Βαλάτα Τσιάμα «75 Χρόνια Δήμος Κηφισιάς», το οποίο εξέδωσε, τον Ιούνιο του 2001, η εφημερίδα Τύπος Κηφισιάς στα Βόρεια Προάστια.\nτ. Σύμβουλος Τύπου και Δημοσίων Σχέσεων Δημάρχου Κηφισιάς\nΚηφισιά Απρίλιος-Μάιος 2004


Ταξίδι στην Ικαρία: Το travelgirl.gr σου παρουσιάζει τους λόγους που πρέπει να την επισκεφτείς – Travelgirl\nby Markella Sharaiha / 20/09/2020 23/08/2020\nΗ Ικαρία είναι ένα νησί που οι κάτοικοι έχουν τους δικούς τους ρυθμούς. Αν αποφασίσεις ότι θέλεις να κάνεις διακοπές εκεί καλό είναι να ξεχάσεις τους ρυθμούς που έχεις στην καθημερινότητά σου και να μην κοιτάς το ρολόι σου. Εκεί όλα είναι αλλιώς και δεν είναι τυχαίο που οι κάτοικοί της ζουν μέχρι τα βαθιά γεράματα! Το άγχος είναι άγνωστη λέξη για εκείνους. Πάμε να δούμε μαζί τέσσερις λόγους που θα σε κάνουν να σκεφθείς πολύ σοβαρά την πιθανότητα να κάνεις διακοπές εκεί.\nΉρεμες παραλίες για κολύμπι και πολλές βουτιές!\nΑν είσαι απο τους ανθρώπους που θέλουν να απολαύσουν τη θάλασσα και τον ήλιο με ηρεμία χωρίς να ακούς τις ρακέτες στα αυτιά σου, τον ήχο από τη δυνατή μουσική, και το lifestyle των beach bar, τότε πρέπει να πας σε αυτό το νησί. Η Ικαρία είναι ανεμελιά. Είναι ελευθερία. Μια από τις παραλίες που πρέπει να επισκεφτείς είναι η περίφημη εξωτική παραλία Σεϋχέλλες, στο χωριό του Μαγγανίτη, με τα κρυστάλλινα νερά και τους λευκούς γρανιτένιους βράχους που την περιβάλλουν.\nΠολυσύχναστη είναι και η αμμουδερή παραλία της Μεσακτής που εκτείνεται χιλιόμετρα, βρίσκεται ανάμεσα σε Αρμενιστή και Γιαλισκάρι, στη βόρεια πλευρά του νησιού, όπου εκεί θα έχεις τη δυνατότητα να ασχοληθείς και με διάφορα θαλάσσια σπορ.\nΤα πιο ξακουστά πανηγύρια\nΤα πανηγύρια της Ικαρίας είναι ίσως τα καλύτερα που γίνονται σε ελληνικό νησί. Όσοι έχουν πάει, θεωρούν ότι είναι μία εμπειρία που πρέπει να ζήσεις μία φορά στη ζωή σου. Ειδικότερα, από τις αρχές του Ιούλη μέχρι και τις τελευταίες μέρες του Οκτώβρη, υπάρχει ένα πλήθος από διαφορετικά πανηγύρια σε κάθε σημείο του νησιού.\nΑν βρεθείς Αύγουστο στο νησί, να έχεις οπωσδήποτε υπόψιν σου το πανηγύρι στον Χριστό Ραχών στις 6 Αυγούστου και το μεγαλοπρεπέστατο στη Λαγκάδα για τον 15αύγουστο. Στα περισσότερα από τα πανηγύρια σερβίρεται φαγητό και κρασί, ενώ ο κόσμος ξεκινάει μετά τους μπάλους και τους καρσιλαμάδες να χορεύει τον Ικαριώτικο.\nΟι παραδοσιακές συνταγές και γενικότερα η διατροφή που ακολουθούν οι κάτοικοι του νησιού είναι μοναδική. Έχει γίνει θέμα στα μεγαλύτερα δίκτυα του κόσμου. Τυχαίο; Αν πας από κει πρέπει να δοκιμάσεις χορτόπιτα. Υπάρχει η καθούρα, το τοπικό τυρί που φτιάχνουν από γάλα κατσίκας. Όπου και να καθήσεις για φαγητό να παραγγείλεις ντολμάδες, μελιτζάνες φούρνου με λιωμένο τυρί, κοπανιστή, κατσικάκι με πετιμέζι στο φούρνο ή στη γάστρα. Μην ξεχάσεις να φας ένα κομμάτι από την παραδοσιακή φουσκόπιτα .\nΔιαβάστε επίσης: Ικαρία: Οι γαστρονομικοί θησαυροί του νησιού\nΤέλος, έχε υπόψιν πως οι Ικαριώτες έχουν τον περίφημο Πράμνειο Οίνο τον οποίο ο Όμηρος αναφέρει ως Φαρμακίτη. Είναι δυνατό κόκκινο κρασί που οφείλει την γεύση του στα ιδιαίτερα αμπέλια που υπάρχουν στο νησί.\nΑν θέλεις να μυηθείς σε αυτό που ονομάζουμε “ιαματικά λουτρά” να ξέρεις ότι στην Ικαρία έρχεται πλήθος κόσμου από κάθε γωνιά του πλανήτη γι αυτό το λόγο. Οι ιαματικές πηγές βρίσκονται διάσπαρτες στη νότια πλευρά του νησιού: Λευκάδα, Αγία Κυριακή, Ξυλοσύρτη, Άγιο Κήρυκο. Τα τελευταία χρόνια, η Ικαρία έχει αναδειχθεί σε σημαντικό τουριστικό προορισμό για θεραπευτικούς και θερμαλιστικούς σκοπούς.\nΔιαβάστε επίσης: Οδοιπορικό στην Ικαρία: Οι κάτοικοι αποκαλύπτουν στο BBC τα μυστικά της μακροζωίας τους\ngreecegreek islandsvisit greeceικαρίαικαρία διατροφήικαρία νησίικαρία πανηγύριαικαρία παραλίεςικαρία πώς να πάωικαρία συνταγέςικαρία τρόπος ζωήςμαρκέλλα σαράιχαπάμε διακοπές\n← “Οι άγγελοι πεθαίνουν προδομένοι”: Το νέο τραγούδι της Ευτυχίας Μητρίτσα\nΤο Κλουβί με τις Τρελές: Κερδίστε διπλές προσκλήσεις για το Βεάκειο →\nΟ/Η Σαββας Πετριδης λέει:\n22/09/2020 στις 9:15 μμ\nΚαθε φορα που διαβάζω ενα αρθο για την Ικαρία μου ερχετε στο νου αυτή η παροιμία Θα μου πείτε γιατί . Ζω στη Σαμο τα καλοκαίρια τα τελευταία 20 χρόνια λόγω επαγγελματικών υποχρεώσεων. Ο τροπος ζωης στα χωρια σχεδων ιδιος με πολυ αργους ρυθμους ,τα πανηγύρια ατελείωτα και ποιο γνήσια, η μακροζωία το ίδιο σχεδόν με την Ικαρια πάντα πάνω από τα 90 έτη ο θάνατος ,το χιούμορ αστείρευτο, το γλυκό κρασί της Σάμου σε όλους τους διεθνείς διαγωνισμούς χρυσό μεταλιο .Τι λείπει λοιπόν μάλλον το brand name


ΚΕΡΚΥΡΑΙΚΟΣ ΠΑΡΑΤΗΡΗΤΗΣ: Ολα εδώ πληρώνονται!\n«Βοηθοί κηπουροί του ΠΑΣΟΚ» είναι για τη Νέα Δημοκρατία τα δύο πρώην στελέχη του ΠΑΣΟΚ που μπήκαν στην κυβέρνηση. «Παράγκα Γ' Εθνικής, γνωστοί κυνηγοί καρέκλας, πολιτικά εξαγορασμένοι και αμοραλιστές» είναι για το ΚΙΝ.ΑΛΛ. Αν ήταν βοηθοί κηπουροί και παράγκα τρίτης Εθνικής δύο παράγοντες του ΠΑΣΟΚ που πέρασαν από κορυφαίες κομματικές θέσεις και ήταν υφυπουργοί στην κυβέρνηση του Γιώργου Παπανδρέου, τι να πεις για πολλούς άλλους που μετακινήθηκαν από τα κόμματά τους στη Νέα Δημοκρατία και στο ΚΙΝ.ΑΛΛ.;\nΜε το δίκιο του ο βουλευτής του Ποταμιού Γιώργος Μαυρωτάς αναρωτιέται: «Βλέπω ότι το ΚΙΝ.ΑΛΛ. χαρακτηρίζει “κυνηγούς καρεκλών” και “πολιτικά εξαγορασμένους” τα δυο στελέχη του που πήρε ο ΣΥΡΙΖΑ. Ισχύουν και όταν η ΔΗΣΥ παίρνει βουλευτές άλλου κόμματος εν μέσω κοινοβουλευτικής περιόδου ή έχουν διαφορετικούς ορισμούς ανάλογα με την κατεύθυνση-μετακίνηση;». Δεν πρόκειται να λάβει απάντηση γιατί περισσεύει ο αμοραλισμός σ’ ένα κόμμα που ξόδευε τα μαλλιά της κεφαλής του στις φαραωνικές προεκλογικές εκστρατείες του, όπως επίσης περισσεύει η υποκρισία στο κόμμα που έγινε μεγάλο επειδή πήρε και από τα δεξιά του και από τα αριστερά του στελέχη και ψηφοφόρους.\nΑμφίπλευρη διεύρυνση λεγόταν κομψά η επιχείρηση λεηλασίας. Εκανε δηλαδή ό,τι κάνουν όλα τα κόμματα (δεξιά, σοσιαλδημοκρατικά, αριστερά) που θέλουν να παίξουν πρωταγωνιστικό ρόλο στην πολιτική ζωή. Θα μπορούσε κάποιος να πει ότι «όλα εδώ πληρώνονται». Ο ΣΥΡΙΖΑ συμπεριφέρεται σήμερα απέναντι στο ΠΑΣΟΚ όπως είχε συμπεριφερθεί το ΠΑΣΟΚ απέναντι στην ιστορική Αριστερά την εποχή της παντοδυναμίας του. Λανθασμένη πολιτική, κατά τη γνώμη μου, και τότε από το ΠΑΣΟΚ και τώρα από τον ΣΥΡΙΖΑ σε ό,τι αφορά την υπόθεση της συνεργασίας των δύο χώρων.\nΟι ηγεμονικές κινήσεις του μεγάλου σχήματος ενεργοποιούν τα αμυντικά ανακλαστικά του μικρότερου, ενισχύουν τις πολωτικές τάσεις και την καχυποψία στο εσωτερικό του. Καλή ώρα ό,τι συμβαίνει σήμερα στο ΚΙΝ.ΑΛΛ., όπου κερδίζουν έδαφος οι απόψεις για συνεννόηση με τη Δεξιά προκειμένου να αποκρουστεί η επιθετική τακτική του ΣΥΡΙΖΑ. Εξέλιξη που ευνοεί την ηγεσία της Νέας Δημοκρατίας για την οποία το δίλημμα των εκλογών, παρά τα όσα περί του αντιθέτου υποστηρίζει, πρέπει να είναι το δίπολο ΣΥΡΙΖΑ - αντιΣΥΡΙΖΑ.\nΓια τη Δεξιά και τα φιλικά της μέσα ενημέρωσης είναι έγκλημα καθοσιώσεως να πηγαίνεις στον ΣΥΡΙΖΑ και είναι πράξη ευθύνης να προσχωρείς στους αντιπάλους του, όποιοι κι αν είναι αυτοί. Ο εχθρός του βασικού εχθρού μου είναι δυνάμει φίλος μου. Οποιος βοηθάει την κυβέρνηση είναι τουλάχιστον ύποπτος για συναλλαγή και βρόμικο παζάρι και σίγουρα αμοραλιστής, ενώ όποιος στηρίζει τη Δεξιά είναι παράδειγμα προς μίμηση. Γέμισε το διαδίκτυο και οι ιστοσελίδες σοβαρών εφημερίδων με τις δηλώσεις που είχαν κάνει στο παρελθόν Μωραΐτης και Τόλκας εναντίον του ΣΥΡΙΖΑ και της κυβέρνησης.\nΤα ίδια μέσα, που υποδύονται τα αντικειμενικά, δεν είχαν θεωρήσει σκόπιμο να θυμίσουν τι χρέωναν στη Δεξιά οι... ανιδιοτελείς βουλευτές που κουβάλησαν την έδρα τους στη Ν.Δ., για να μην πούμε για τη βροντώδη αφωνία τους στις περιπτώσεις του Αδωνη Γεωργιάδη και του Μάκη Βορίδη που στο παρελθόν είχαν στολίσει τη Ν.Δ. με του κόσμου τα... κοσμητικά επίθετα και σήμερα βρίσκονται σε νευραλγικά πόστα, καθοδηγούν το κόμμα τους και έχουν θέσει σε κατάσταση ομηρίας τον αρχηγό τους. Αλλά είπαμε, η βοήθεια στους κατσαπλιάδες είναι προδοτική ενέργεια.\nΕτικέτες άρθρα, ιστορία, ΚΙΝΑΛ, Ν.Δ., ΠΑΣΟΚ, πολιτική, ΣΥΡΙΖΑ


Εκτεταμένη φοροδιαφυγή 80 προσώπων – THE PAPER\nΕκτεταμένη φοροδιαφυγή 80 προσώπων\nΤα εμβάσματα των προσώπων, τα οποία διέπραξαν την εκτεταμένη φοροδιαφυγή έφυγαν από τις ελληνικές τράπεζες μετά το 2009 και το ξέσπασμα της κρίσης με προορισμό την Ελβετία, την Κύπρο, το Ηνωμένο Βασίλειο, τη Γερμανία, την Αυστρία και άλλους προορισμούς\nΦοροδιαφυγή 40 εκατ. ευρώ μόνο από 80 άτομα που έστειλαν εμβάσματα στο εξωτερικό εντόπισαν οι οικονομικοί εισαγγελείς Παναγιώτης Αθανασίου και Γαληνός Μπρης με την ενεργό συμμετοχή του αντεισαγγελέα Γιάννη Δραγάτση. Οι συστηματικά φοροδιαφεύγοντες από το 2002 και μετά θα κληθούν τώρα να καταβάλουν το αντίτιμο ενώ στα δημόσια ταμεία αναμένεται να εισρεύσουν τουλάχιστον 65 εκατομμύρια ευρώ με τις προσαυξήσεις.\nΑπό τους άλλους ελέγχους που διενεργήθηκαν σε 25.000 εμβάσματα οι οικονομικοί εισαγγελείς εντόπισαν μεγάλες διαφορές, άνω των 500.000 ευρώ. Συνολικά τα πρόσωπα που αναφέρονται στον κατάλογο, τα οποία έχουν στα χέρια τους οι εισαγγελείς, δεν έχουν δηλώσει στην εφορία 38.892.000 ευρώ. Οι μεγαλύτερες διαφορές φθάνουν τα 2.000.000 ευρώ. Τα εμβάσματα των προσώπων, τα οποία διέπραξαν την εκτεταμένη φοροδιαφυγή έφυγαν από τις ελληνικές τράπεζες μετά το 2009 και το ξέσπασμα της κρίσης με προορισμό την Ελβετία, την Κύπρο, το Ηνωμένο Βασίλειο, τη Γερμανία, την Αυστρία και άλλους προορισμούς.\nΑπό τη φοροδιαφυγή των προσώπων που εμπλέκονται στα εμβάσματα αναμένεται να εισπράξει το Ελληνικό Δημόσιο τουλάχιστον 50 εκατ. ευρώ με τις προσαυξήσεις. Οι εμπλεκόμενοι θα κληθούν σύντομα από το ΣΔΟΕ να πληρώσουν, ειδάλλως θα ασκηθεί εναντίον τους κακουργηματική δίωξη. Σε κάθε περίπτωση επιδίωξη των αρχών είναι η επιστροφή των χρημάτων και όχι μια μακρόχρονη και εν πολλοίς ατελέσφορη ποινική διαδικασίανα.\nΕπίσης σύμφωνα με πληροφορίες που δημοσιεύει η ιστοσελίδα του Βήματος, ζευγάρι εντοπίστηκε από τις μεγάλες καταθέσεις του που εμφανίζονταν στη λίστα Λαγκάρντ να μην έχουν δηλώσει στην εφορία εκατομμύρια ευρώ. H φοροδιαφυγή για τον σύζυγο εντοπίστηκε στα 8.822.758 ευρώ, ενώ η εταιρεία της συζύγου φοροδιαφεύγει για μία δεκαετία σε ποσό που ανέρχεται στα 4.589.281 ευρώ.Για τον εντοπισμό των φοροφυγάδων της λίστας Λαγκάρντ, που υπολογίζονται στο 90% των 2.062 καταθετών, ο εισαγγελέας κ. Δραγάτσης κάλεσε την περασμένη εβδομάδα τους ελεγκτές του ΣΔΟΕ και ζήτησε την άμεση δημοσιοποίηση των αποτελεσμάτων για τους μεγάλους καταθέτες. Ήδη έχουν ανοίξει οι λογαριασμοί μεγάλων επιχειρηματιών, εκδοτών, αλλά και εφοπλιστών και βιομηχάνων, καθώς και συγγενών τους, που εμφανίζονται ως δικαιούχοι υπολογαριασμών στα περίφημα αρχεία της λίστας.\nΣτο επίκεντρο της Δικαιοσύνης μεγάλες υποθέσεις φοροδιαφυγής Νέα «λαβράκια» από την λίστα Λαγκάρντ Σκληρή ανακοίνωση των εφοριακών του ΥΠΟΙΚ: Σας πιστέψαμε, αλλά διαψευστήκαμε\nλίστα Λαγκάρντοικονομικοί εισαγγελείςΣΔΟΕΦοροδιαφυγή


Θοδωρής Τζούμας: Οι προσπάθειες εκφοβισμού της κοινωνίας δε θα περάσουν! - Σκιάθος Μπορούμε - Θοδωρής Τζούμας\nAuthor: xperiense Published on: 13 Μαΐου 2019 Published in: Νέα\n“Φαντασιοπληξία”, σίγουρα δεν είναι πως ο ταμίας του Δήμου, επί Δημαρχίας του κ. Πλωμαρίτη έχει καταδικαστεί για υπεξαίρεση 365.000, και σαν επικεφαλής είναι πολιτικά συνυπεύθυνος.\n“Φαντασιοπληξία” δεν είναι ο καταλογισμός στον κ. Πλωμαρίτη, του Ελεγκτικού Συνεδρίου για το 2006 ποσού 1.642.458 ευρώ.\n“Φαντασιοπληξία”, δεν είναι ότι επί δημαρχίας του κ. Πλωμαρίτη κλάπηκε εγγυητική επιστολή από το αρχείο του Δημαρχείου.\nΓια τα παραπάνω έχουν γίνει τοποθετήσεις Δημοτικών Συμβούλων, με τον πλέον επίσημο και κατηγορηματικό τρόπο, στο Δημοτικό Συμβούλιο.\nΕμπιστευόμαστε την Ελληνική Δικαιοσύνη, και αναμένουμε να αποφανθεί, μέχρι τότε, και μιας και ο κ. Πλωμαρίτης ζητά και πάλι την ψήφο των συμπολιτών μας, καλείται να απαντήσει επιτέλους με συγκεκριμένα στοιχεία και όχι με γενικότητες και ασάφειες.\nΠροτιμάει να κρύβεται πίσω από τον οχετό των ύβρεων που εξαπολύει εναντίων των προσώπων που σηκώνουν το βάρος να ενημερώσουν τον κόσμο υπερασπιζόμενοι τα συμφέροντα του Δήμου και των πολιτών.\nΣυμβουλεύουμε τον κ. Πλωμαρίτη να σταματήσει να ασχολείται με τη ζωολογία και να ασχοληθεί με τη λύση των προβλημάτων που ταλαιπωρούν τους κατοίκους της Σκιάθου τα οποία, όχι μόνο δεν μπόρεσε να λύσει όντας Δήμαρχος κοντά δέκα ολόκληρα χρόνια, αλλά και τα πολλαπλασίασε.\nΓια μια ακόμη φορά καταλήφθηκε από υβρεολογικό παραλήρημα και κατέβασε το επίπεδο της προεκλογικής εκστρατείας σε βαθμό που δεν ταιριάζει όχι μόνο σε Περιφερειακό Σύμβουλο, όχι μόνο σε υποψήφιο Δήμαρχο, αλλά ούτε σε κανέναν Σκιαθίτη.\nΗ συμπεριφορά βέβαια αυτή δείχνει το μέγεθος του πανικού στον οποίο βρίσκεται βλέποντας ότι θα είναι ο χαμένος των δημοτικών εκλογών.\nΚαταδικάζω κατηγορηματικά την απαράδεκτη και χυδαία επίθεση στην κα Μαρία Κανταράκια η οποία είναι πολίτης και δημότης της Σκιάθου φιλικά προσκείμενη στο συνδυασμό που είμαι επικεφαλής και προσφέρει ανιδιοτελώς τη βοήθειά της σε αυτό τον προεκλογικό αγώνα στα πλαίσια του δημοκρατικού πολιτεύματος. Το ίδιο ακριβώς δικαίωμα ασκούν και οι δικοί σας φίλοι και υποψήφιοι.\nΚαταδικάζω κατηγορηματικά την επίθεση στην υποψήφια Σύμβουλο κα Πόπη Σαραντινού και τους απαξιωτικούς χαρακτηρισμούς για υποψήφιους Συμβούλους του συνδυασμού που είμαι επικεφαλής.\nΗ κοινωνία της Σκιάθου, από τον επιχειρηματία, τον επιστήμονα, τον ψαρά, τον βιοπαλαιστή, τον αγρότη που αγωνίζεται με αξιοπρέπεια για το μεροκάματο, ντρέπεται για τη συμπεριφορά σας.\nΜε την απαράδεκτη αυτή δημόσια ανακοίνωσή σας, κ. Πλωμαρίτη αυτοδιαγράφεστε, από υποψήφιος Δήμαρχος στη συνείδηση των Σκιαθιτών.\nΔεν αξίζει στους Σκιαθίτες Δήμαρχος με χυδαίο λόγο.\nΓια την επιλογή του ψηφοδελτίου του συνδυασμού μας, είμαι πραγματικά υπερήφανος. Ο συνδυασμός μας, αποτελείται στο σύνολό του, από ανθρώπους έντιμους, ακέραιους, επιτυχημένους, σύγχρονους, με συνέπεια λόγων και έργων, και καθαρά χέρια.\nΕίμαι αποφασισμένος να διεξάγω αυτό τον προεκλογικό αγώνα με ήθος και εντιμότητα, αυτό όμως δεν σημαίνει ότι θα επιτρέψω σε οποιονδήποτε πολιτικό αντίπαλο να συκοφαντεί εμένα και την ομάδα μου, και επιφυλάσσομαι παντός νόμιμου δικαιώματος μου.\nΣτην επαφή που έχουμε κάθε μέρα με τους συμπολίτες μας, βλέπουμε πως μας εκτιμούν, μας αγαπούν και μας εμπιστεύονται, γιατί πιστεύουν ότι θέλουμε και μπορούμε να κάνουμε τη Σκιάθο καλύτερη. Αυτό μας δίνει τη δύναμη να αγωνιστούμε με πάθος για τη νίκη σε αυτές τις εκλογές. Κι αυτό πιστεύουμε θα γίνει την πρώτη Κυριακή.\nΠαλαιότερο Παλαιότερο O Θοδωρής Τζούμας στην ΕΡΤ Βολου 13-5-2019\nΕπόμενο Επόμενο Απάντηση προς Ένωση Ξενοδόχων Σκιάθου και Σύλλογο Ενοικιαζομένων Δωματίων


Ανώνυμος 28 Ιουλίου 2009 - 9:38 π.μ.\nΒεβαίως και θα μπορούσε να χρησιμοποιηθεί εφ’ όσον οι φυσικοί πόροι των κρατών μελών της Ευρωπαϊκής Ένωσης ανήκουν σ’ αυτή. Αν αυξήσουμε τις οικονομικές μας δυνατότητες θα αυξηθεί και η εισφορά μας στα κοινοτικά ταμεία. Άρα η Ε.Ε. έχει κάθε συμφέρον να προστατέψει τους φυσικούς πόρους των μελών της. Η Frontex βέβαια είναι μια δύναμη αστυνομικών καθηκόντων στην περιφέρεια της Ευρώπης και σαν τέτοια μπορεί να χρησιμοποιηθεί και εναντίων πολιτών τρίτων κρατών που προβαίνουν σε παράνομες ενέργειες μέσα στην αποκλειστική οικονομική ζώνη της, την οποία η Τουρκία φυσικά μας εξωθεί να ανακηρύξουμε μονομερώς σύμφωνα με το δίκαιο της θάλασσας. Αλλά το τονίζω ακόμα μια φορά. Είναι ΑΣΤΥΝΟΜΙΚΗ δύναμη που κάνει αστυνόμευση έναντι πολιτών. Αν στην περιοχή επέμβει με στρατιωτικά μέσα η Τουρκία τότε υποχρεούμαστε να προστατεύσουμε τα σύνορα της Ευρωπαϊκής Ένωσης και το κοινοτικό αστυνομικό προσωπικό που επιχειρεί εκεί επίσης με στρατιωτικά μέσα. Φυσικά γι’ αυτό το έργο είναι αρκετά τα ελληνικά μέσα. Αλλά πολύ θα ήθελα να δω τι θα συμβεί αν κινδυνεύσουν Γάλλοι και Ιταλοί ακτοφύλακες από παράνομες ενέργειες του τουρκικού ναυτικού.-\nΥ.Γ. Να υπενθυμίσουμε στους φίλους τούρκους που απ’ ότι φαίνεται δεν έχουν το μάθημα της γεωγραφίας σε πρώτη προτεραιότητα. Όταν αναφέρονται στο Λουξεμβούργο θα πρέπει να γνωρίζουν ότι είναι μια περίκλειστη χώρα που δεν διαθέτει ούτε θάλασσα και φυσικά ούτε ακτοφυλακή. Άρα σίγουρα η Ελλάδα δεν έχει ανάγκη από τις πολύτιμες σε άλλους τομείς υπηρεσίες του Λουξεμβούργου στον τομέα της φύλαξης των θαλασσίων συνόρων της. Βέβαια οι τούρκοι επειδή είναι εκτός Ε.Ε. δεν γνωρίζουν πως ακριβώς λειτουργούν τα πράγματα. Ας γνωρίζουν λοιπόν ότι δεν τους καλέσαμε λόγω αδυναμίας αλλά ήμασταν από τις πρώτες χώρες που ζητούσαμε δομές ασφαλείας στην κατά τα άλλα μόνο οικονομική μας ένωση. Δομές ασφαλείας που είναι μονόδρομος να επεκταθούν και σε όποιον αρέσει. Δεν γίνεται να μην υπάρχουν δομές ασφαλείας κοινές όταν υπάρχει κοινός οικονομικός χώρος. Για να μπαίνει ο κάθε ένας που διαθέτει αρκετά κεφάλαια στον πειρασμό να κερδοσκοπεί με το ευρώ δημιουργώντας αστάθεια στην Χ χώρα της ευρωζώνης και εξάγοντας μέσω του κοινού νομίσματος αυτή την αστάθεια στην Γερμανία ή την Γαλλία… Ας πούμε ξέρω πολύ καλά ότι: Βρετανία, Πολωνία, Σουηδία μελλοντικά ίσως και η Τουρκία αλλά και από τις τωρινές χώρες πολλές νεοφώτιστες της Ανατολικής Ευρώπης δεν θα δεχτούν κάτι τέτοιο. Δεν πειράζει είτε με το καλό είτε με την δημιουργία νέων επάλληλων Ευρωπαϊκών Ενώσεων όπως τώρα με τον «κύκλο του Ευρώ» αυτό θα συντελεστεί επειδή είναι φυσικό επακόλουθο.-\ngregoire 28 Ιουλίου 2009 - 9:55 π.μ.\nΜήπως ήρθε η στιγμή να επεκτείνουμε τα χωρικά μας ύδατα στα 12 μίλια;\nΤώρα πια έχουμε και μιαν αφορμή.\nΠέρα από τα 12 μίλια, έχουμε το δικαίωμά σε ΑΛΛΑ 12 μίλια, συνορεύουσας ζώνης, όπου τα ύδατα είναι μεν διεθνή, αλλά διατηρούμε το δικαίωμα για έλεγχο λαθρομεταναστών. Στα 24 μίλια το Αιγαίο κλείνει και ο έλεγχος γίνεται πλήρης.\nΑνώνυμος 28 Ιουλίου 2009 - 12:08 μ.μ.\nΗ τουρκία νομίζει ότι κανείς δεν γνωρίζει ιστορία στην ευρώπη. Μόνο οι τούρκοι γνωρίζουν. Ενημερώστε όλο τον κόσμο τώρα το καλοκαίρι. Να ενημερώσετε όσους περισσότερους τουρίστες γνωρίσετε. Καλό καλοκαίρι.\nΑνώνυμος 28 Ιουλίου 2009 - 11:45 μ.μ.\nΤι στεναχωριέστε βρε Τουρκά; Έτσι και τολμήσουν να σας παρενοχλήσουν Γάλλοι κλπ θα τους σταματήσει το Pavlopoulos και το Dora!!!\nΑνώνυμος 29 Ιουλίου 2009 - 12:11 π.μ.\n"Η Αγκυρα, αναφέρεται, αισθάνεται μεγάλη οργή για την Ελλάδα"\nΑισθάνεται μεγάλη οργή για την Ελλάδα...\nΛες και είμαστε ανδρόγυνο, μόνο που εμείς στα μάτια τους παριστάνουμε την γυναίκα κατά τα Ισλαμικά πρότυπα.


Ταύτιση με την Ευρώπη | Η ΚΑΘΗΜΕΡΙΝΗ\nΤαύτιση με την Ευρώπη\n8 Μαρτίου, 2016 08.03.2016 • 12:55\nΤο μπέρδεμα του κ. Τσίπρα μεγαλώνει μέρα με τη μέρα. Το ίδιο μεγαλώνει καθημερινά η απογοήτευση όσων, πριν από τις εκλογές του Ιανουαρίου 2015, έσπευσαν να γίνουν «νονοί» της επικείμενης ανόδου του νεαρού πολιτικού στην κυβερνητική εξουσία. Προφανώς διαμέσου της λαϊκής ψήφου, για να μην παρεξηγηθούμε.\nΔεν φαντάζομαι ότι κάποιος από όλους αυτούς είχε φανταστεί τι επρόκειτο να συμβεί στη χώρα. Μόλις προχθές, μιλώντας στην Κεντρική Επιτροπή του κόμματός του, ο πρωθυπουργός ξεδίπλωσε το τεράστιο μπέρδεμα που επικρατεί στην ανάλυση της κατάστασης και τελικώς αδυνατίζει τις ελληνικές θέσεις.\nΚατά τον κ. Τσίπρα, το πρόβλημα της Ευρώπης δεν είναι πως «δεν δύναται να αντέξει τις συνέπειες του κύματος των προσφυγικών ροών». Αντικειμενικά δύναται, συμπεραίνει ο πρωθυπουργός, αν είχαμε μια Ευρώπη «της αλληλεγγύης και της πολυπολιτισμικότητας» αντί αυτήν «του φόβου και του ρατσισμού».\nΕίναι δυνατόν να χαρακτηρίζει ρατσιστές τους Eυρωπαίους, που φοβούνται επειδή μέσα στον τόπο τους δολοφονούνται άνθρωποι της διπλανής πόρτας; Είναι δυνατόν να μην αντιλαμβάνεται ότι δικαιολογημένα οι πολίτες της Ευρώπης επιθυμούν την ανάσχεση των μεταναστευτικών ρευμάτων από τον πολυπληθέστατο μουσουλμανικό κόσμο;\nΤο μπέρδεμα στην ανάλυση του Μαξίμου καταντά γελοίο όταν συνδέεται με τα δικά μας επαναλαμβανόμενα δημοσιονομικά προβλήματα. Ο κ. Τσίπρας επιχείρησε το αμάλγαμα λέγοντας ότι «οι πολιτικές λιτότητας έχουν εκθρέψει το τέρας της ακροδεξιάς, που βρίσκει γόνιμο έδαφος να αναπτυχθεί κυρίως σε χώρες της κεντρικής, ανατολικής, αλλά και της νότιας Ευρώπης».\nΑλήθεια, στην Ελλάδα, στην οποία πράγματι οι πολιτικές λιτότητας στήριξαν την άνοδο του ΣΥΡΙΖΑ στη διακυβέρνηση, πόσους μετανάστες είμαστε έτοιμοι να υποδεχτούμε; Γιατί δεν τόλμησε ο πρωθυπουργός να ανακοινώσει στους επιτροπάριους του κόμματός του τον αριθμό των μεταναστών ή, έστω, των προσφύγων στους οποίους θα δώσει δικαίωμα εγκατάστασης και εργασίας;\nΗ προχειρότητα των θέσεων του πρωθυπουργού αποκαλύπτεται αν προσέξουμε τι απουσιάζει από τη ρητορική του. Ξέχασε ότι Σουηδία, Δανία και Νορβηγία έκλεισαν πρώτες τα σύνορά τους. Αλλά και η Γερμανία έθεσε υπό στενό έλεγχο τις ροές, ενώ η Γαλλία, τελούσα ακόμη σε κατάσταση «έκτακτης ανάγκης», ούτε που συζητεί το άνοιγμα των δικών της κοινωνικών και πολιτειακών «συνόρων».\nΣε κανένα από αυτά τα κράτη δεν είναι η λιτότητα που επηρεάζει τη στάση τους έναντι των μεταναστών. Αυτό που τρομοκρατεί τους ανθρώπους είναι η διαπίστωση ότι η πολυπολιτισμική ώσμωση δεν είναι καθόλου σίγουρη. Η Ευρώπη δεν θέλει να βρεθεί στο μέσον των διασταυρούμενων μουσουλμανικών θρησκοληπτικών συγκρούσεων και έχει δίκαιο. Καλά θα κάνει ο πρωθυπουργός να αλλάξει ρότα και να ταυτισθεί με αυτή την Ευρώπη, στην οποία πράγματι ανήκουμε.\nΥποκρισία ακόμη και με το κάπνισμα\nΜεταξύ ιδεολογιών και πραγματικότητας\nΗ Ελλάδα και το ΔΝΤ


Αχαΐα: Xορήγηση-ανανέωση Δελτίων Μετακίνησης ΑΜΕΑ για το 2021 - Da News\nΑρχική Δυτική Ελλάδα Αχαΐα: Xορήγηση-ανανέωση Δελτίων Μετακίνησης ΑΜΕΑ για το 2021\nΣε σύσκεψη που πραγματοποιήθηκε στο γραφείο του Αντιπεριφερειάρχη Π.Ε. Αχαΐας και αρμόδιου για θέματα δημόσιας υγείας Χαράλαμπου Μπονάνου προσδιορίστηκαν οι διαδικασίες που θα ακολουθηθούν για την αποτελεσματικότερη οργάνωση στη χορήγηση των δελτίων μετακίνησης Α.μεΑ., εν μέσω πανδημίας. Συμμετείχαν επίσης ο Αντιδήμαρχος Πατρέων Διονύσιος Πλέσσας, η Προϊσταμένη Γενικής Διεύθυνσης Δημόσιας Υγείας και Κοινωνικής Μέριμνας Γεωργία Πλώτα, η Προϊσταμένη ΚΕΠ Δ. Πατρέων. Άννα Αντωνοπούλου και ο Προϊστάμενος Τμήματος Κοινωνικής Αλληλεγγύης Π.Ε. Αχαΐας Σπύρος Πανταζής.\nΠροηγούμενο άρθροΑντίρριο: Νεκρός οδηγός – έχασε τις αισθήσεις όταν οδηγούσε\nΕπόμενο άρθροΟΙΚΙΠΑ: Να διατηρήσουμε τους πολύτιμους υγροτόπους μας


Αρχική σελίδαUAVΗ σημασία του Ηλεκτρονικού Πολέμου και των UAV «καμικάζι» στο πεδίο μάχης\nΟι τούρκοι πρόσφατα στη Συρία εφάρμοσαν ένα νέο Δόγμα διεξαγωγής στρατιωτικών επιχειρήσεων, κάνοντας ευρεία χρήση συστήματος ηλεκτρονικού πολέμου, του ΚΟRAL, για ανίχνευση και παρεμβολή ηλεκτρονικών στόχων του εχθρού, ευρύτατη χρήση UAV για καταστροφή εχθρικών στόχων με παράλληλη χρήση της πολεμικής αεροπορίας τους επιθετικών ελικοπτέρων, πυροβολικού και ειδικών δυνάμεων τους.\nΤο νέο αυτό δόγμα χρήζει λεπτομερειακής ανάλυσης από το ΓΕΕΘΑ προκειμένου να βρεθούν τρόποι αντιμετώπισής του. Πρόσφατα μάλιστα η Τουρκία προανήγγειλε την κατασκευή και χρήση 500 UAV καμικάζι, τα οποία αναίμακτα θα μπορούν να πλήξουν πολλαπλούς στόχους όπως οχήματα, οχυρωματικά έργα, αποθήκες πυρομαχικών, έργα κοινής ωφελείας, συγκεντρώσεις προσωπικού κλπ.\nΤο τουρκικό UAV «καμικάζι» έχει την ονομασία ALPAGU. Το ALPAGU παρουσιάστηκε για πρώτη φορά στην έκθεση IDEF-17. Ο ρόλος του είναι η πρόσκρουση σε στόχο και η εξουδετέρωσή του με την έκρηξη της πολεμικής κεφαλής που φέρει. Για τον έλεγχο του ALPAGU συχνά απαιτείται μόνο ένας στρατιώτης. Τα τεχνικά χαρακτηριστικά του είναι:\nΒεληνεκές 5 χιλιόμετρα\nΜέγιστο ύψος 400 μέτρα\nΒάρος 3.700 γραμμάρια\nΔιαστάσεις 125 mm x 65 cm\nΣτην ίδια κατηγορία η Τουρκία σκοπεύει να εντάξει δύο UAV, τα KARGU και TOGAN. Το TOGAN προβλέπεται να χρησιμοποιεί κυρίως για τη συλλογή πληροφορίων. Το KARGU θα χρησιμοποιείται στον ίδιο ρόλο με το ALPAGU. Τα παραπάνω UAV μπορούν να εκτοξευθούν κατά σμήνη, τα οποία μπορούν να διαδρούν μεταξύ τους πλήττοντας διαφορετικούς στόχους οι οποίοι θα εμφανίζονται στο πεδίο μάχης. Συνεπώς η χρήση των παραπάνω UAV, καθώς και των UAV BAYRAKTAR από την Τουρκία αποτελούν σοβαρό πρόβλημα και απειλή για τον στόλο μας αλλά και το στρατό μας το οποίο χρήζει κατεπείγουσας αντιμετώπισης και αγοράς αφενός οπλικών συστημάτων αντιμετώπισής τους, αφετέρου αγορά παρόμοιων UAV προκειμένου να τα χρησιμοποιήσουμε εμείς κατά των τούρκων και εξηγώ.\nΗ Ελλάδα με το πλήθος των νήσων, ενδιάμεσων νήσων, μικρονήσων και βραχονησίδων που διαθέτει στο Αιγαίο έχει ανάγκη να διαθέτει στο οπλοστάσιό της πληθώρα οπλικών συστημάτων, μεγάλης ακρίβειας και φονικότητας προκειμένου να αντιμετωπίσει την τουρκική επιθετικότητα. Τα UAV καμικάζι εκτός των παραπάνω χαρακτηριστικών, διαθέτουν ως επιπλέον πλεονεκτήματα το χαμηλό κόστος κατασκευής αλλά και τη δυνατότητα να ενταχθεί στα πλαίσια της παλλαϊκής άμυνας ως χειριστές τους-μαχητές κατόπιν σύντομης εκπαίδευσης και ο άμαχος πληθυσμός μας στο Αιγαίο. Δηλαδή UAV καμικάζι θα μπορεί μετά από εκπαίδευση να χειριστεί πλέον του ενεργού στρατού και των ΤΕΑ ακόμη και άνδρες και γυναίκες πολίτες. Αλήθεια για παράδειγμα σε ποια άλλη περίπτωση ένας άνδρας ή γυναίκα 65 ή 15 ετών που ζεί σε ένα νησί μας στο Αιγαίο, εκτός από αυτήν του χειριστού UAV καμικάζι, θα δύναται να σκοτώσει ή τραυματίσει μία ομάδα επίλεκτων τούρκων πεζοναυτών ή καταδρομέων, και μάλιστα με ένα και μόνο κτύπημα;\nΕπίσης κρίνεται επιτακτικό η Ελλάδα να εντάξει στο οπλοστάσιό της θαλάσσια UAV δηλαδή unmanned marine vehicles τα λεγόμενα UMVs. Ας οραματιστούμε την εικόνα όπου κατά ταχύπλοων σκαφών γεμάτα με τούρκους πεζοναύτες τα οποία θα κινούνται προς τις ακτές ενός νησιού μας, εκτοξευθούν μαζικά UAV και UMVs. Τα αποτελέσματα θα είναι ολέθρια τόσο σε απώλειες όσο και στο ηθικό των επιτιθέμενων τούρκων. Τελειώνοντας πρέπει να επισημάνουμε ότι τα παραπάνω UAV – UMVs μας δίνουν τη δυνατότητα προσβολής αναλόγως του βεληνεκούς τους, να προσβάλουμε στόχους στρατιωτικούς και μη, τόσο στα μικρασιατικά παράλια όσο και στο εσωτερικό της Τουρκίας.\nΣχης (ε.α) – Αναλυτής –Συγγραφέας-Μέλος ΕΛΙΣΜΕ\nΑΜΥΝΑ ΑΠΟΨΗ ΓΕΕΘΑ ΔΙΕΘΝΗ ΕΝΟΠΛΕΣ ΔΥΝΑΜΕΙΣ ΝΑΣΤΟΣ ΣΥΡΙΑ ΤΟΥΡΚΙΑ UAV


Ιταλία: Ανησυχούν για τις μεταλλάξεις αλλά τα μπαρ ανοιχτά έως τις 7 μ.μ. - slpress.gr\nΙταλία: Ανησυχούν για τις μεταλλάξεις αλλά τα μπαρ ανοιχτά έως τις 7 μ.μ.\nΑνησυχία προκαλεί στην Ιταλία η διασπορά των μεταλλάξεων και η παράλληλη “έξοδος” του κόσμου λόγω της καλοκαιρίας του Σαββατοκύριακου.\n«Ανησυχώ, γιατί η αύξηση των μολύνσεων οφείλεται σε μεγάλο βαθμό στη βρετανική μετάλλαξη», είπε σε αυνέντευξή του προς την εφημερίδα Messaggero ο Μάσιμο Γκάλι, ένας από τους επιφανέστερους ιολόγους της χώρας, που εργάζεται στο νοσοκομείο Sacco του Μιλάνου. «Όλα τα δεδομένα οδεύουν προς την κατεύθυνση της αύξησης των νέων κρουσμάτων», συμπλήρωσε.\nΠαρά την έκκληση την περασμένη Παρασκευή στους πολίτες «να μείνουν στα σπίτια τους», ο κόσμος βγήκε σε πάρκα και παραλίες σε πολλές πόλεις της Ιταλίας για να επωφεληθεί από τον ηλιόλουστο καιρό, που επικρατεί αυτό το Σαββατοκύριακο στη χώρα.\nΗ πόλη της Νάπολης αντέδρασε κλείνοντας ένα τμήμα του παραλιακού μετώπου της, την ώρα που οι παραλίες και τα μπαρ στην Όστια, το πιο κοντινό στη Ρώμη παραθαλάσσιο θέρετρο, κατακλύστηκαν από πλήθη πολιτών.\nΣήμερα, μπροστά στην εξάπλωση των μεταλλάξεων, τρεις ιταλικές περιφέρειες που έχουν οριστεί ως «κίτρινες» (ήπιος κίνδυνος) έγιναν επισήμως «πορτοκαλί» (μέτριος κίνδυνος): η Εμίλια Ρομάνια (περιφέρεια της Μπολόνια, βόρεια), η Καμπανία (περιφέρεια της Νάπολης, νότια) και η μικρή περιφέρεια Μολίζε (κεντρικά).\nΣυνολικά, εννέα περιφέρειες εκ των 20 της χώρας έχουν ταξινομηθεί ως «πορτοκαλί». Η κατάταξη στην «πορτοκαλί» κλίμακα προβλέπει κυρίως αυστηρούς περιορισμούς στις μετακινήσεις εκτός της κοινότητας και το κλείσιμο στο κοινό των μπαρ και των εστιατορίων, τα οποία στις «κίτρινες» περιοχές μπορούν να υποδεχθούν πελάτες έως τις 19.00 ώρα Ελλάδας. Η χώρα έχει την τελευταία εβδομάδα περίπου 12.000 κρούσματα την ημέρα και 350 νεκρούς ημερησίως.\nΕτικέτες εστίαση Ιταλία μεταλλάξεις


Εάλω η Ελλάς ;;;: Μαΐου 2011\nΟι μαϊμούδες και ο πάνθηρας…\n«….Πέντε μαϊμούδες έτρεχαν γρυλίζοντας σαν να ζητούσαν βοήθεια. Άρχισαν να ανεβαίνουν στην κορυφή της χουρμαδιάς που βρήκαν μπροστά τους. Τις κυνηγούσε ένας πάνθηρας. Συνήθως για να γλυτώσουν ανεβαίνουν στα δέντρα που δεν μπορούν να ακολουθήσουν οι πάνθηρες.\nΚάθεται ο πάνθηρας στη ρίζα του δέντρου και τις κοιτάζει. Οι μαϊμούδες έφτασαν στην κορυφή του δέντρου, κοιτούν τον πάνθηρα με τρόμο, αλλά εξακολουθούν να προσπαθούν να ανέβουν η κάθε μια ψηλότερα από την άλλη. Σπρώχνουν η μια την άλλη με αποτέλεσμα να πέσει μια κάτω και να γίνει γεύμα για τον πάνθηρα. Οι υπόλοιπες εξακολουθούν να τσακώνονται με αποτέλεσμα να πέφτουν η μια μετά την άλλη και να τις απολαμβάνει ο πάνθηρας. Όταν η τελευταία έμεινε μόνη της και κοιτώντας τις άλλες κάτω νεκρές, από την αγωνία και τον τρόμο αρχίζει να χτυπιέται με αποτέλεσμα να πέσει και αυτή…»\nΚάθε συνειρμός δεκτός εφόσον η ιστορία σας θυμίζει κάτι.\nΠαρόμοια αισθήματα βίωναν και οι δυστυχείς Ρωμηοί, λίγο προ της αλώσεως της Βασιλεύουσας. Το Γένος ανέβαινε στον αιμάτινο δρόμο του Γολγοθά του, στην μακραίωνη σκλαβιά στους αντίχριστους Αγαρηνούς εξαιτίας κυρίως της ηθικής κρίσης. Το διαπιστώνουμε σε κείμενα της εποχής: «Οι άρχοντες συμμετέχουν στις παρανομίες, οι διαχειριζόμενοι τα κοινά είναι κλέφτες, οι δικαστές δωρολήπτες με αποτέλεσμα να επικρατούν οι εγωιστές, οι αλαζόνες, οι αχάριστοι, οι συκοφάντες…Δεν υπάρχει αγάπη, αδελφών ομόνοια «ουδαμού σπλάχνον χριστιανικόν, ουδαμού δάκρυον συμπαθές», θρηνεί ο μοναχός (και άγιος νομίζω της Εκκλησίας μας) Ιωσήφ Βρυέννιος. (Απ. Βακαλόπουλος, «Ο χαρακτήρας των Ελλήνων», σελ. 81).\nΓιατί είναι η πατρίδα «αχούρι κοπρισμένο/ από τ’ αλόγατα του οχτρού. Καπίστρια τα φελόνια /και οι κολυμπήθρες γούρνες. Να! Διαγουμιστές όλοι/ των όλων. Τίμιων, ιερών μαγαριστές και σφάχτες».\n( Παλαμάς, «Η φλογέρα του βασιλιά»). Κόπρισε, διαγούμισε, μαγάρισε τόσα χρόνια το πολιτικό χτικιό, άχρηστοι και ανίκανοι λεβαντίνοι, οι συμμορίες του κομματισμού και μας παραδίδουν αμαχητί στους Φραγκογερμανούς, στους «Βενετούς», στους εμπόρους των εθνών- τοκογλύφους.\nΗ Επανάσταση όμως «θέλει δουλειά πολύ», πριν, όχι τώρα. Πού να ξέρουν οι νέοι από επαναστάτες, ποιος τους δίδαξε; Με ολίγον Τσε Γκεβάρα, ως καρδιοκατακτητή κυρίως και ατίθασο πλουσιόπαιδο, επαναστάτες δεν φτιάχνεις. «Ο γύφτος και φθισικός» Καραϊσκάκης δεν μας κάνει, του λείπει η πολυπολιτισμική διάσταση, έκοβε και έχτιζε λοφίσκους με τούρκικα κεφάλια, ρατσισμός ασυγχώρητος. Εσυνηθίσαμε, ως θα έλεγε ο γερο – Κολοκοτρώνης, να μας καταφρονούν οι ξένοι, δυο αιώνες, υποτέλειας και ξενοδουλείας, βιώσαμε. Τώρα, στις γενιές μας ξεβράζεται το κακό. Οι κοπριές, οι κοπρώνυμοι, που κυβέρνησαν ιδίως κατά την λαμπρή τους περίοδο – την ευρωπαϊκή της μακαρίτισσας ΕΟΚ – άφησαν την πατρίδα χωρίς παιδεία εθνική, χωρίς χρηστή δημόσια διοίκηση και μας παραδίδουν στα αρπακτικά της Τρόϊκας. Γιατί δεν επαναστατούν οι Έλληνες; ιδού η απορία. (Το κίνημα διαμαρτυρίας των «αγανακτισμένων», είναι ελπιδοφόρο. Φοβάμαι όμως ότι θα ξεφουσκώσει. Όπως λένε οι παλιοί είμαστε άμαθοι από τέτοια πράγματα. Eξάλλου τα κινήματα είναι μόνο για ξεσκονίσματα. Εδώ μιλάμε για επανάσταση, για Γουδί ).\nΟ χρόνιος εθισμός στην δουλοπρέπεια, η καθημερινή εισπνοή τηλεοπτικών αναθυμιάσεων, μεταμόρφωσαν τον πάλαι ποτέ ατίθασο, αγωνιστή, επαναστάτη και πολεμιστή Ρωμηό σε ασπόνδυλο καλοπερασάκια, σε ήρεμο «τίποτε». Διασώζει ο Φωτάκος στα «Απομνημονεύματα περί την Ελληνικήν Επανάστασιν», ένα περιστατικό.\nΚατ’ αρχάς και η λέξη Επανάσταση έχει ποινικοποιηθεί. Παραπέμπει στις επταετείς καρικατούρες, που ίσως το μεγαλύτερο έγκλημα τους ήταν ότι με τις γελοίες τους πατριδοκαπηλίες και θρησκοληψίες, έδωσαν μια ουρανόπεμπτη δικαιολογία στους μεταπολιτευτικούς νάνους και αρλεκίνους της «προόδου», να ποδοπατήσουν, να στρεβλώσουν αξίες αειθαλείς, ελληνοσώτειρες, «πίστιν και πατρίδα», που, όταν προσβάλλονται και αλυσοδένονται, ξεσηκώνουν λαούς. Παιδιόθεν, ρίζωσε «εις τα ψυχάς» των σημερινών νεοελλήνων αυτή η αποστροφή, η καχυποψία, η απάρνηση στα τιμαλφή του Γένους μας, ο φόβος του ραγιά. Του ραγιά, του κατακυριευμένου στα βορβορώδη πάθη του. Διότι ψυχή χωρίς θρεμμένη με την Ορθόδοξη πίστη και με την φιλοπατρία, καταντά παλιόψαθα, φανταχτερή ασημαντότητα κι ας νομίζει ότι έχει αξία. Οι επαναστάσεις δεν γίνονται με μπουκωμένα στόματα και άδειες, νεκρές ψυχές. «Σηκώθηκα και πήγα εις τις εικόνες και κάνω την προσευχή μου και λέγω∙ Κύριε βλέπεις σε τι κατάστασιν έφτασα. Ο μόνος σωτήρας είναι η παντοδυναμία σου και η ευσπλαχνία σου σε μας οπού κιντυνεύομεν και εις την ματοκυλισμένη μας πατρίδα. Πιάνω και φκιάνω μιαν σημαία και γράφω Εθνική Συνέλευση, Σύνταμα. Λέγω. Εις το όνομα του Θεού και της βασιλείας του σηκώνεται η σημαία της πατρίδος». Και επαναστάτησε ο ματοκυλισμένος στρατηγός τον Σεπτέμβριο του 1843 κατά των Μπαυαρέζων και κέρδισε ο βασανισμένος αγωνιστής, μαζί με τον λαό που τον ακολούθησε, αναίμακτα το Σύνταμα. Η επανάσταση δεν θα ξεκινήσει από τους κουκουλοφόρους, μοσχοαναθρεμμένους μοναχογιούς των βορείων προαστίων. Επανάσταση, αν γίνει και πρέπει να γίνει, θα έλθει από αυτούς που αγαπούν την πατρίδα με τον τρόπο του Μακρυγιάννη. Άνθρωποι «ων ο Θεός κοιλία, οι εχθροί του σταυρού», ο ψευτοεπαναστάτες της σήμερον, στηρίζουν ύπουλα τους κατοχικούς, τους προδότες της πατρίδας. Εξάλλου όποιος πιστεύει στην Ανάσταση του Χριστού, ελπίζει και στην επ-ανάσταση του Γένους.\nΟι ηθικοί αυτουργοί του εγκλήματος\nΠότε θα συλληφθούν οι ηθικοί αυτουργοί της καθημερινής σφαγής στο κέντρο της Αθήνας;\nΟ σφαγέας του Καντάρη είχε αποφυλακιστεί με τον προς τους εγκληματίες ευνοϊκό νόμο Καστανίδη.\nΠοιους πρέπει να περιμένουν οι κρεμάλες;\nΜα τους «δημοσιογράφους» πρώτους – κατά Χάρυ Κλυν. Μια σύγκριση του Βήματος τότε (2009) και τώρα (2011) θα σας πείσει.\nΗ CIA στις επάλξεις\nΠεριγραφή του επερχόμενου μέλλοντος του καπιταλισμού στη χώρα μας. Οι εφεδρείες της CIA στον αγώνα διάσωσης του καθεστώτος – εδώ.\nΟ «στρατός» του συστήματος\nΜε τίτλο “η ροζ πανούκλα” άρθρο στο ρεσάλτο περιγράφει την προετοιμασία της νέας κατοχής που θα είναι χειρότερη της Γερμανικής.\n* Να επισημάνουμε ότι ρεσάλτο σημαίνει : αριστερή παρέμβαση στα κοινωνικά δρώμενα.\nΝέος ανανήψας – Μανώλης Γλέζος\nΠαιδάκια είναι αργά για δάκρυα πλέον. Δυστυχώς τις επιλογές σας θα τις πληρώσουμε όλοι, ότι και να λέτε τώρα.\nΈνας – ένας οι τέως «αντιρατσιστές» ανακαλύπτουν την αλήθεια. Ο κατάλογος μεν μακραίνει, η χώρα δε χάνεται.\nΟ ληστευθείς Μάϊνας φοβάται πλέον και αυτός…\n«Δικαιούμαι δια να ομιλώ.\nΌχι μόνο γιατί κι εγώ υπήρξα θύμα δολοφονικής επίθεσης, αλλά γιατί θα ήταν βλακώδες να με χαρακτηρίσει κανείς άνθρωπο κακών προθέσεων, πως μιλώ άκριτα, και ωθούμενος περισσότερο απ’ το θυμικό παρά απ’ τη λογική. Παρά το ότι έχω πληρώσει, για όποια θέση έχω πάρει, μιλώντας για το αυτονόητο... Μα κι εδώ για το αυτονόητο πρόκειται, απ’ την αντίθετη πλευρά, κι όποιος δεν μπορεί να δει κι απ’ τις δυο μεριές, είναι ή τυφλός ή πονηρός. Κι εδώ, αγαπητοί συμπολίτες, συμβαίνει καθημερινά το αδιανόητο. Φωνάζεις βοήθεια και δεν υπάρχει άνθρωπος να σου δώσει ένα χέρι, το αδιανόητο, πεθαίνεις για ένα δεκάευρο, γιατί στραβοκοίταξες, γιατί τόλμησες να κυκλοφορήσεις νύχτα, το αδιανόητο, γιατί τόλμησες να μείνεις στο κέντρο της Αθήνας.\nΔεν το πίστευα όταν το άκουσα, ήλπιζα πως δεν θα... φτάναμε σ’ αυτό το σημείο, να σε σφάζουν σαν αρνί για μια κάμερα, για ένα πορτοφόλι. Τι άνθρωποι είναι αυτοί που τόσο χαμηλά στην ιεράρχηση αξιών τους έχουν βάλει την ανθρώπινη ζωή; Εμείς οι κάτοικοι του κέντρου απευθύνουμε έκκληση για προστασία, πριν μας κυριεύσει ο χειρότερος εχθρός, ο φόβος. Ομολογώ πώς κι εγώ φοβάμαι να κυκλοφορήσω νύχτα στη γειτονιά μου. Το κέντρο της Αθήνας, αυτό που τόσο έχουμε αγαπήσει, κάθε άλλο παρά Αθήνα θυμίζει Μπογκοτά ναι, Μέξικο Σίτυ ναι, Κολομβία ναι, όχι όμως πόλη μιας ευνομούμενης Πολιτείας. Όχι. Δεν είναι δυνατόν να αισθάνεσαι ασφαλής ξημερώματα στο Χάρλεμ, και να τρέμεις μέρα μεσημέρι στο σπίτι σου!!! Αυτές οι τρεις μαχαιριές , έπεσαν στο σώμα της Αθήνας. Η Αθήνα, αν δεν είναι νεκρή ψυχορραγεί, κύριε Καμίνη. Το κέντρο καταρρέει, η πόλη μας καταρρέει κύριε Καμίνη, σε δραματικούς τόνους σας απευθύνουμε έκκληση για βοήθεια, για να τονώσετε το αίσθημα ασφάλειας , για να μην αισθανόμαστε ξένοι στην πόλη μας, Ανοίχτε επιτέλους το σταθμό του ηλεκτρικού στη Πλατεία, μπας και συνδεθεί επιτέλους με τον πολιτισμό!!!!!!! Βοηθήστε αυτούς τους απελπισμένους επαγγελματίες που εγκαταλείπουν τα μαγαζιά και τις επιχειρήσεις τους Φωταγωγήστε τους δρόμους μας, τα στενά που μας επιτίθενται μόλις πέσει ο ήλιος. Κάντε Δημοτικές περιπολίες, πόσο αίμα πρέπει να χυθεί για να καταλάβει η Πολιτεία πως δεν πάει άλλο; Τι άλλο πρέπει να γίνει για να καταλάβουμε πως ο κόσμος , στην απόγνωσή του, θα αρχίσει να αυτοδικεί; Δεν ξέρω ποιοι δολοφόνησαν τόσο άγρια κι απάνθρωπα τον γείτονά μου τον Μανώλη, έναν πατέρα που δεν πρόλαβε να δει το παιδί του, που κρατούσε στα χέρια του την τσάντα με τα μωρουδιακά, μιας νέας ζωής που δεν θα γνώριζε. Δεν ξέρω ποιοι διέπραξαν αυτή την Ύβρι, ελπίζω γρήγορα να βρεθούν και να οδηγηθούν στη Δικαιοσύνη αυτοί οι υπάνθρωποι εγκληματίες, αλλά θα ήταν κραυγαλέα τυφλός και κουφός όποιος δεν παραδεχόταν πώς η εγκληματικότητα στο κέντρο της Αθήνας βρίσκει προκάλυμμα, παραπέτασμα κάλυψης, πίσω από τους λαθρομετανάστες , με ολέθρια αποτελέσματα. Θα ήταν εγκληματικά αφελές να μην επισημάνουμε πως αν δεν λυθεί ή τέλος πάντων αν δεν γίνουν κινήσεις για να αποφορτιστεί το πολύπαθο κέντρο από την εκρηκτική συνύπαρξη τόσων αγνώστων, χωρίς στοιχεία, χωρίς ταυτότητα, ανθρώπων όλων των φυλών και των χρωμάτων, αν δεν απογκετοποιηθεί το κέντρο, αν δεν αποφασίσει η Πολιτεία να κατανείμει και σε άλλες περιοχές της επικράτειας όλο αυτό το συγκεντρωμένο υπερπλήθος ανθρώπων, θα έχουμε έκρηξη βίας, που τώρα πια θα είναι εκατέρωθεν, και τότε θα οδηγηθούμε στο χάος»\nΤελικά μόνο όταν οι ίδιοι γίνονται θύματα ανακαλύπτουν το πρόβλημα όπως Κούνδουρος και Μάϊνας.\nΑυτοί που το είχαν δει νωρίτερα ήταν φασίστες και ρατσιστές.\nΕσείς δεν είστε που απαιτούσατε αφοπλισμό της αστυνομίας και τώρα ζητάτε προστασία; Είναι πλέον αργά. Βρείτε τρόπο να το σκάσετε από την τέως ωραία σας πόλη για να γλυτώσετε.\nΚαι στα δικά μας …\nΥπάρχουν ακόμα χώρες που εφαρμόζονται οι νόμοι. Φανταζόσαστε να εφαρμόζονταν και εδώ – οι νόμοι - πόσοι από τους εγχώριους επώνυμους «γαμπρούς» θα ήταν με χειροπέδες;\nΗ άμυνα ποινικό αδίκημα\nΚαι αυτό το είδαμε πλέον. Αυτοάμυνα ίσον αυτοδικία. Αν σας ληστεύουν ή σας βιάζουν «χαλαρώστε και απολαύστετο» συνιστά το «δημοκρατικό μας» κράτος. Μην αντιδράσετε και παραβιάσετε τα «δημοκρατικά» δικαιώματα του ληστή. Αν είναι δε αλλοδαπός θα κατηγορηθείτε και για ρατσισμό.\nΗ διεστραμμένη «δημοσιογραφία»\nΚουκουλοφόροι πέταξαν μολότωφ προς αστυνομικό τμήμα και έκαψαν δύο ανθρώπους. Οι δημοσιο – κάφροι αναρωτιόνταν γιατί η αστυνομία δεν κυνήγησε τους δράστες και δεν υπήρξαν συλλήψεις.\nΟι αστυνομικοί ξέρουν ότι σε κάθε συμπλοκή που συνεπάγεται βία η απόσταση ζωής και θανάτου είναι εξαιρετικά μικρή.\nΞέρουν επίσης ότι σε περίπτωση θανάτου οι ίδιοι δημοσιογράφοι που τώρα απαιτούν την παρέμβαση της αστυνομίας θα τους κατηγορήσουν ως δολοφόνους.\nΕπειδή ξέρουν όλα αυτά δεν θα παρεμβαίνουν πλέον. Η κοινωνία ζούγκλα που επεδίωκαν όλα αυτά τα ρεμάλια της «δημοσιογραφίας» επετεύχθη.\nΟ σώζων εαυτόν σωθείτω πλέον, αδέλφια.\nΠερί του νόμου της αυτοδικίας\nΌπου οι νόμοι δεν εφαρμόζονται η αυτοδικία γίνεται νόμος και δυστυχώς η «βία είναι η μαμή της ιστορίας».\nΜόνο αν η βία ασκηθεί στους ιδεολογικούς πατέρες, προστάτες και προπαγανδιστές της πολυ – «πολιτισμικής» κοινωνίας μπορεί να αρχίσει να ελπίζει σε επιβίωση αυτή η χώρα.\nΚαι εις άλλα με υγεία – καλημέρα σας ταλαίπωροι Αθηναίοι και όχι μόνο.\n* σε δημοσκοπήσεις μεγάλο ποσοστό των πολιτών, τάσσεται ανοικτά υπέρ της αυτοδικίας.\nΜας θυμίζει κάτι από σήμερα;\nΔιαχρονικότατο εν Ελλάδι!\nΤο τραγούδι των αγγέλων της Κύπρου\nΠου να καταλάβουν οι Ευρωπαίοι από Ελληνικό λόγο, το απέκλεισαν.\nΣυγχαρητήρια στα παιδιά της Κύπρου.\nΑκροδεξιός ο Ανδρέας Παπανδρέου\nΤώρα μαθαίνουμε ότι και ο Αντρέας ήταν ακροδεξιός. Αν όλοι αυτοί είναι ακροδεξιοί κοπροκάναλα τότε η Χρυσή Αυγή θα είναι η επόμενη κυβέρνηση.\nΗ αλήθεια χωρίς την λογοκρισία των γραικύλων\n...και δεν τον είχαν σφάξει σαν τραγί λαθρομετανάστες, αλλά τον είχε σκοτώσει ένας αστυνομικός θα είχε καεί όλη η Ελλάδα.\n- Θα είχαν βγάλει πύρινους λόγους όλοι οι κουλτουριάρηδες και οι "αριστεροί" για την αξία της ανθρώπινης ζωής.\n- Θα είχε κάνει δακρύβρεχτες εκπομπές ο τιμητής των αδικημένων (επαγγελματίας προπαγανδιστής - μετεμψύχωση του γκέμπελς) Λαλάκης Λαζόπουλος.\n- Θα είχαμε πάθει πλύση εγκεφάλου από τις χιλιάδες ώρες τηλεοπτικών, ραδιοφωνικών εκπομπών σε ειδήσεις, talkshow και αφιερώματα (τύπου Τσίμα και Θοδωράκη) για το δυνάστη αστικό σύστημα.\n- Θα είχε "αγιοποιηθεί" ο νεκρός και θα είχε "δαιμονοποιηθεί" ο δολοφόνος.\n- Θα είχε αλλάξει όνομα ο δρόμος που έγινε το...\n- Θα είχαν κλείσει σχολεία.\n- Θα είχαν πετροβοληθεί αστυνομικά τμήματα.\nΗ μάχη στην ψυχή του…\nΤα φίλτρα του Σωκράτη και τα ΜΜΕ\n«Μια μέρα εκεί που ο Σωκράτης έκανε τη βόλτα του στην Ακρόπολη,συνάντησε κάποιον γνωστό του, ο οποίος του ανακοίνωσε ότι έχει να τουπει κάτι πολύ σημαντικό που άκουσε για κάποιον από τους μαθητές του. * Ο Σωκράτης του είπε ότι θα ήθελε, πριν του πει τι είχε ακούσει, να του κάνει το τεστ της "τριπλής διύλισης".- "Τριπλή διύλιση;" ρώτησε με απορία. * Ναι, πριν μου πεις τι άκουσες για το μαθητή μου θα ήθελα να κάτσουμε για ένα λεπτό να φιλτράρουμε αυτό που θέλεις να μου πεις. Το πρώτο φίλτρο είναι αυτό της αλήθειας. Είσαι λοιπόν εντελώς σίγουρος ότι αυτό που πρόκειται να μου πεις είναι αλήθεια;- Ε... όχι ακριβώς, απλά το άκουσα όμως και... * Μάλιστα άρα δεν έχεις ιδέα αν αυτό που θέλεις να μου πεις είναι αλήθεια ή ψέματα. Ας δοκιμάσουμε τώρα το δεύτερο φίλτρο αυτό της καλοσύνης. Αυτό που πρόκειται να μου πεις για τον μαθητή μου είναι κάτι καλό;- Καλό; Όχι το αντίθετο μάλλον... * 'Αρα, συνέχισε ο Σωκράτης θέλεις να πεις κάτι κακό για τον μαθητή μου αν και δεν είσαι καθόλου σίγουρος ότι είναι αλήθεια.- Ο τύπος έσκυψε το κεφάλι από ντροπή και αμηχανία. * Παρόλα αυτά συνέχισε ο Σωκράτης μπορεί ακόμα να περάσεις το τεστ γιατί υπάρχει και το τρίτο φίλτρο. Το φίλτρο της χρησιμότητας. Είναι αυτό που θέλεις να μου πεις για τον μαθητή μου κάτι που μπορεί να μου φανεί χρήσιμο σε κάτι;- Όχι δεν νομίζω... * Αρα λοιπόν αφού αυτό που θα μου πεις δεν είναι ούτε αλήθεια, ούτε καλό, ούτε χρήσιμο, γιατί θα πρέπει να το ακούσω; - Ο τύπος έφυγε ντροπιασμένος,έχοντας πάρει ένα καλό μάθημα... Το παραπάνω περιστατικό δείχνει γιατί ο Σωκράτης ήταν τόσο σπουδαίος φιλόσοφος και έχαιρε τόσο μεγάλης εκτίμησης»\n* Μετά από αυτά ας αναρωτηθούμε ό Σωκράτης – αν ζούσε σήμερα - θα είχε τηλεόραση στο σπίτι του;\nΕκ του διαδικτύου «φωνές»\nΛάθος στόχος οι λαθρομετανάστες\nΗ πληγή και ο κίνδυνος για τη χώρα δεν είναι οι μετανάστες ή λαθρομετανάστες. Είναι αυτοί που τους φέρνουν, αυτοί που τους «νομιμοποιούν» και αυτοί που τους υπερασπίζονται, ως φτηνά εργατικά χέρια για τα αφεντικά τους. Είναι τα ντόπερμαν της «ενημέρωσης».\n* Ένα δείγμα ντόπερμαν ο «δημοσιογράφος» Καρσιώτης που προς το παρόν τον έσωσαν τα ΜΑΤ.\nΗ ώρες της χώρας είναι μετρημένες όσο κυκλοφορούν ακόμα ελεύθεροι οι εφιάλτες.\nΟ Χάρρυ Κλυνν ξεσπά ...\n«Τι αξία έχει η ζωή του απλού Έλληνα πολίτη μπρος στο μεγαλείο της υμετέρας άγνοιας και ηλιθιότητος…»\n“Bρε αρχιμά…στορα της συμφοράς και του χάους, μυαλοσακατεμένε μαμάκα και ανίκανε πρωθυπουργέ, εύχομαι να βγεις από το σπίτι σου βράδυ για να πάρεις από το αυτοκίνητό σου την κάμερα για να απαθανατίσεις το εγγονάκι σου και να σε σφάξουν σαν τραγί οι λαθροφονιάδες που λυμαίνονται την Ελλάδα με την ανοχή των ξευτιλαλληλέγγυων και της ανύπαρκτης ελληνικής αστυνομίας.\nΑλλά κάτι τέτοιο είναι αδύνατο να συμβεί, αφού και την τουαλέτα ακόμα όταν επισκέπτεσαι, έχεις «από δίπλα» και καμιά εικοσαριά γορίλες να σε προστατεύουν!\nΤον ανεκδιήγητο εαυτό σου ξέρεις να τον προστατεύεις αξιοθρήνητε, για τον άμοιρο πολίτη, όμως κι εσύ και οι του φυράματός σου δε δίνετε δεκάρα τσακιστή…\nΤι αξία έχει άλλωστε η ζωή του απλού Έλληνα πολίτη μπρος στο μεγαλείο της υμετέρας άγνοιας και ηλιθιότητος!\nΒύθισες τη χώρα στην οικονομική και στην ηθική εξαθλίωση εθνοκτόνε και τους Έλληνες στη φτώχεια, στη μιζέρια, στην αβεβαιότητα και στο φόβο…\nΔεν άφησες τίποτα όρθιο στο πέρασμά σου, ως τύχη κακή επέδραμες και σάρωσες τα πάντα.\nΚαι μη μας πεις Θεόριχτε, ότι σου είναι απαραίτητος ο μηχανισμός στήριξης, η Τρόικα και το ΔΝΤ προκειμένου να επιβάλεις τη στοιχειώδη τάξη και την κοινωνική ειρήνη…\nΜην πεις, όπως αφήνεις να εννοηθεί, ότι έρχεται σε δεύτερη μοίρα το αίσθημα ασφάλειας σε μια υπό κατάρρευση χώρα;\nΤο 91, 5% του Ελληνικού λαού δε σε εμπιστεύεται.\nΨεύτη σε σηκώνει και απατεώνα σε καθίζει.\nΜυαλό δεν είχες που δεν είχες, αλλά ούτε και τη στοιχειώδης γνώση του θλιβερού σου εαυτού και της ανικανότητάς σου δε μπόρεσες να αντιληφθείς μυαλοφυγόδικε, ώστε να μας απαλλάξεις μια ώρα αρχύτερα από την θλιβερή σου παρουσία, που μόνο ρημαγμένες ελπίδες και ερείπια συσσώρευσε σ’ αυτόν τον άμοιρο τόπο…”\nΚαι αυτός ακροδεξιός; Σαν πολλοί δεν γίνανε!\nΗ μεγάλη μαύρη αλήθεια για το ρόλο της τηλεόρασης σήμερα.\nΟ τάφος του Αλεξάνδρου και ο Σημίτης\nΈχει να πει κάποιος κάτι περί αυτών; Ο Σημίτης ζήτησε από την Αιγυπτιακή κυβέρνηση να διακόψει τις ανασκαφές για τον τάφο του Αλεξάνδρου. Ποιοι ήταν τα αφεντικά του Σημίτη;\nΔεν θέλουμε φρόνημα, θέλουμε να είμαστε φρόνιμα παιδιά !!!\nΒραβείο θυσιών στον Παπανδρέου\nΝαι υπάρχει και μεγαλύτερη ξεφτίλα.\nΝέο βραβείο στον Παπανδρέου για τις θυσίες του Ελληνικού Λαού. Από την δεκαετία του 80 ( τότε που ο αείμνηστος φόρτωσε την από τότε χρεοκοπία στον Αρσένη ), μόνιμα καμαρώνουν οι κυβερνώντες «με την ανοχή και την ψήφο μας» για την δυνατότητά τους να μας υποβάλλουν σε θυσίες για τις οποίες και εμείς «καμαρώνουμε» εφόσον τους αμείβουμε με την επανεκλογή τους.\n* Η επόμενη βράβευση θα είναι ως «σταρ Ελλάς»\nΣε τέτοιο δούλεμα μας έχουν πάρει πλέον εις τας Ευρώπας!!\n«Αντικαπνιστικός αγώνας» Παπανδρέου\nΤι εστί άκρον άωτον της ξεφτίλας;\nΣτην μοναδική χώρα της Ευρώπης στην οποία σε όλα τα μαγαζιά, σε όλους τους κλειστούς χώρους καπνίζει όποιος γουστάρει.\nΣε αυτήν που στις εισόδους όλων των δημόσιων υπηρεσιών – εφορίες, σχολεία, τράπεζες κλπ – ξεχαρμανιάζουν μετά μανίας οι υπάλληλοί τους, προκαλώντας τους περαστικούς και τους κάνουν να σκέφτονται «καλά αυτοί πότε δουλεύουν;»\nΣτις εισόδους δε των σχολείων είναι προκλητικό το θέαμα του «καλού παραδείγματος» που δίνουν οι δάσκαλοι στους μαθητές.\nΗ απόλυτη ξεφτίλα είναι να βραβεύεται ο πρωθυπουργός αυτής της χώρας για τον «αντικαπνιστικό αγώνα του».\nΠρωτάθλημα μπάσκετ Ευρώπης – Μέσης Ανατολής\nΑπορία : Πως έστω ένας από τους «επί παντός επιστητού έχοντας άποψη» δημοσιογράφους δεν τόλμησε ποτέ να βάλει θέμα - από πού και ως που - το Ισραήλ ανήκει στην Ευρώπη και συμμετέχουν οι ομάδες του στα Ευρωπαϊκά πρωταθλήματα;\n- Μάλλον φοβόνται την ανεργία.\nΕλπίζω ο Παναθηναϊκός να κατακτήσει το τρόπαιο Ευρώπης – Μέσης Ανατολής.\nΠως τα παιδιά μας μυούνται στη μασονία\nΝα πετάξουμε τον καρκίνο από τα σπίτια μας.\nΚυκλοφορούν ακόμα ελεύθεροι\nΘαυμάστε τους. Δεν έχουν καθόλου τσίπα έστω και ένας τους να παραιτηθεί για τόσα ψέματα που προεκλογικά είπε; Πότε θα γίνει ποινικό αδίκημα το ψέμα για να ξεβρομίσει ο τόπος;\nΆσυλο πορνο – ιδεών τα πανεπιστήμια\nΚαι πορνοστάρ κάνουν διαλέξεις στα Ελληνικά πανεπιστήμια. Να πως θα επιτύχουμε ανταγωνιστική ανώτατη εκπαίδευση προς τους οπισθοδρομικούς Ευρωπαίους.\nΤα εκατομμύρια ρέουν ...\n- Δέκα εκατομμύρια ευρώ σε λογαριασμό υπαλλήλου του υπουργείου πολιτισμού.\n- Εκτός έδρας υπουργών και πολλά άλλα……\nΤι γίνεται ρε παιδιά στην Ελλαδάρα μας;\nΑπαγορεύεται το «Καλή Ανάσταση»\nΣτην Αμερική στις Χριστουγεννιάτικες κάρτες δεν γράφουν «Καλά Χριστούγεννα», αλλά «Καλές Διακοπές». Εδώ τώρα (είδηση από την Ελευθεροτυπία):\nΗ διεύθυνση του δημοτικού ραδιοσταθμού «Αθήνα 9,84», προέτρεψε τους δημοσιογράφους και τους παραγωγούς του σταθμού να μη λένε «Καλό Πάσχα» και «Καλή Ανάσταση»! γιατί θίγονται οι νέοι «λαθροκάτοικοι της χώρας»\nΉδη υπάρχει ερώτηση στη Βουλή. Με αγωνία αναμένεται η απάντηση.\nΟ Γραικυλισμός είναι καθεστώς πλέον.


Έχω μάτια και βλέπω: ΚΑΤΑΡΓΗΣΗ ΤΟΥ ΚΑΘΕΣΤΩΤΟΣ ΕΓΓΥΗΤΡΙΩΝ ΔΥΝΑΜΕΩΝ ΣΤΗΝ ΚΥΠΡΟ...ΓΕΡΜΑΝΙΚΟΣ ΔΟΥΡΕΙΟΣ ΙΠΠΟΣ\nΚΑΤΑΡΓΗΣΗ ΤΟΥ ΚΑΘΕΣΤΩΤΟΣ ΕΓΓΥΗΤΡΙΩΝ ΔΥΝΑΜΕΩΝ ΣΤΗΝ ΚΥΠΡΟ...ΓΕΡΜΑΝΙΚΟΣ ΔΟΥΡΕΙΟΣ ΙΠΠΟΣ\nΣτη σύνοδο της Βιέννης 1814-15 ο Βρετανός Υπουργός Εξωτερικών και θριαμβευτής των Ναπολεόντειων Πολέμων Castlereagh μαζί με τον γνωστό μας Μέττερνιχ κατέληξαν σε κοινή στρατηγική αντιμετώπισης της Τσαρικής Ρωσίας αλλά και πιθανής αναβίωσης της αυτοκρατορικής Γαλλίας. Το κενό ισχυρής εξουσίας στη κεντρική Ευρώπη έδινε το έναυσμα και στους δύο τη δυνατότητα να προσπαθούν να επεκτείνουν με αρκετή επιτυχία την επιρροή τους στην περιοχή, αλλά και να προσπαθούν να καταλάβουν εδάφη χωρίς ιδιαίτερη στρατιωτική αντίσταση.\nΤο σχέδιο των δύο κορυφαίων διπλωματών ήταν να ενδυναμώσουν τα κατακερματισμένα Γερμανικά κρατίδια ως αντίβαρο της επεκτατικής πολιτικής του Τσάρου. Ενδυνάμωση μεν, ενοποίηση όμως όχι καθώς αναγνώρισαν τη δυναμική των Γερμανών και τη δυνατότητα τους να επιβληθούν στη Γηραιά Ήπειρο αν ποτέ γινόταν ένα αδιαίρετο κράτος. Καθαρά Θουκυδίδεια σκέψη που αντανακλάται στο εξής:\nΑναρτήθηκε από exomatiakaivlepo στις 3/22/2013 02:57:00 μ.μ.


Το MOVE IT πάει θερινό σινεμά: Tριανόν! | MOVE IT\nΤο MOVE IT πάει θερινό σινεμά: Tριανόν!\nΛίγο μετά την πλατεία Βικτωρίας που σφύζει από ζωή, στο στενό της Κοδριγκτώνος, μόλις μια ανάσα από την πολύβουη Πατησίων η φωτεινή επιγραφή του σινεμά Τριανόν δίνει την έναρξη για ακόμα ένα καλοκαίρι γεμάτο θερινό σινεμά.\n‘Ένα πραγματικό στολίδι σε αυτήν την γειτονιά της Αθήνας που από το 1960 έχει γίνει καταφύγιο για κάθε είδους καλλιτεχνικές εκδηλώσεις εξαιρετικής ποιότητας κερδίζοντας με αυτόν τον τρόπο την εμπιστοσύνη του κοινού. Αν τύχει, λοιπόν, και βρεθείτε μπροστά από τον Τριανόν οι αφίσες με τους αστέρες του κινηματογράφου και το κλασικό κουβούκλιο, από όπου μπορείτε να προμηθευτείτε το εισιτήριό σας, θα σας βάλουν χωρίς πολλές περιστροφές σε κλίμα ανεμελιάς και φυσικά σε κλίμα ταινίας! Αν είστε δε από τους τυχερούς, θα ακούσετε τον κύριο Μιχάλη να παίζει πιάνο στον φιλικό χώρο υποδοχής ενώ η κυρία Νατάσα ετοιμάζει τα σνακ σας στο κυλικείο. Από νάτσος, ποπ κορν, πατατάκια, μπύρες, αναψυκτικά και ποτά οι επιλογές σας είναι πολλές για να συντροφεύσετε την ταινία που πρόκειται να δείτε.\nΣτην 10μετρη οθόνη του Τριανόν η κινηματογραφική απόλαυση μετατρέπεται κυριολεκτικά σε εμπειρία αφού τα προσόντα της αίθουσας ικανοποιούν και τον πιο απαιτητικό. Ακόμα και αν είστε εκεί για την προβολή των εννιά και ο ήλιος δεν έχει πέσει ακόμα η προστατευμένη οθόνη στα πλαϊνά σας δίνει την ευχαρίστηση να απολαύσετε την ταινία χωρίς να χάνετε καμία κίνηση των πρωταγωνιστών ενώ η ανοιγόμενη οροφή θα σας χαρίσει γενναιόδωρη δροσιά παρά τις θεόρατες πολυκατοικίες. Το συγκεκριμένο ατού του Τριανόν είναι και ο λόγος που στην σκηνή του φιλοξενούνται θεατρικά και μουσικά δρώμενα ακόμα και κατά τους χειμερινούς μήνες όπως επίσης κινηματογραφικά αφιερώματα και φεστιβάλ.\nΣε λίγο καιρό μάλιστα το Τριανόν αναμένεται να γίνει ακόμα πιο καλοκαιρινό αφού οι (εντυπωσιακές) βελούδινες καρέκλες στον αμφιθεατρικό χώρο για το κοινό θα δώσουν την θέση τους στις αγαπημένες μας άσπρες καρέκλες σκηνοθέτη όπως είθισται κάθε χρόνο όταν ξεκινάει η θερινή περίοδος για την απόλυτη εναρμόνιση με καλοκαίρι. Όπως καταλαβαίνετε, το Τριανόν τα έχει προβλέψει όλα και με τον ίδιο τρόπο θα πορευθεί και στο μέλλον. Εσείς το μόνο που έχετε να κάνετε είναι να βρείτε μια ωραία γωνιά στις θέσεις του μαζί με καλή παρέα.\nΚοδριγκτώνος 21 (Πατησίων 101) (ΜΕΤΡΟ Βικτώρια). Τηλ.: 2108215469. Εισιτήρια: € 7,00, παιδ. € 5,00, φοιτ. & άνω των 65 € 6,00, άνεργοι, € 4,00. Κάθε Τετ., Πέμ. τα δύο άτομα € 8,00. ΑμεΑ (ισχύει και έναν συνοδό) € 4,00. Η βασική φωτό είναι του Βαγγέλη Πατσιαλού.\nΔημοσίευση: 5 Ιουλίου 2018, 16:49\nΦέρτε τo spin-off του Fast & Furious!


Meigetsuin (Hydrangea Temple) (Καμακούρα, Ιαπωνία) - Κριτικές\nMeigetsuin (Hydrangea Temple): Εστιατόρια στην περιοχή\nΔραστηριότητες κοντά σε: Meigetsuin (Hydrangea Temple)\nMeigetsuin (Hydrangea Temple), Καμακούρα - Κριτικές\nΝο 8 από 190 δραστηριότητες - Καμακούρα\n- Meigetsu Temple είναι γνωστό για τις ορτανσίες, έτσι είναι, φυσικά, πολύ κόσμο όταν βρίσκονται σε πλήρη άνθηση. Έχουμε ταξιδέψει εκεί την τελευταία εβδομάδα του Ιουλίου. Ήταν πολύ όμορφο, αλλά μετά από λίγο, θα ήθελα απλώς να αφήσουν να ξεφύγουν από την πολυκοσμία. Όμορφο -...αλλά όχι ιδιαίτερα προσεγμένο κατά τη διάρκεια της κύριας περιόδου.Περισσότερα\nΌμορφο temple κήπος\nΜικρός ναός αλλά με έναν όμορφο κήπο - ιδανικό για να επισκεφθείτε είναι μέχρι τα τέλη Ιουνίου και στις αρχές Ιουλίου, όταν το ορτανσίεσ βρίσκονται σε πλήρη άνθηση.\nΠανέμορφα λουλούδια του Μαΐου/Ιουνίου\nΩραία temple - μάλλον μικρό σε σύγκριση με τα άλλα γύρω αλλά αποκτάτε ορισμένες ειδικές οικειότητα με αυτό το temple. Ευχάριστη βόλτα στον κήπο και στο πάρκο. Αυτός ο ναός είναι προφανώς είναι διάσημο για τα μπλε/μωβ άνθη. Μπορείτε να φτάσετε εκεί με το τρένο...από το Τόκιο (περίπου 1 ώρα) . Είσοδος είναι 300 γιεν ανά άτομο.Περισσότερα\nΩραία temple να επισκεφθείτε αλλά υπάρχουν καλύτερες επιλογές στο Kamakura\nΜην με παρεξηγείτε - Meigetsu - Temple είναι όμορφο, αλλά υπάρχουν τόσοι πολλοί ναοί στο δρόμο για Hasedera Temple και Kotoku - (το βασικότερο αξιοθέατο Kamakura) ότι πραγματικά πιστεύω ότι μπορείτε να παραλείψετε την. Ωστόσο, αν αποφασίσετε να διακόψετε για 30 λεπτά, δεν θα σας...απογοητεύσει. Σε κοντινή απόσταση με τα πόδια από το Σταθμό JR και κατά τη διάρκεια της προωθήσεώς τους προς Kotoku -.Περισσότερα\nΑπό το σταθμό Kita-Kamakura, θα δείτε την πινακίδα και περίπου 15 λεπτά με τα πόδια. Θα συνιστούσα να επισκεφθείτε μόνο τον Ιούνιο. Ήμουν εκεί στις 5 Ιουλίου. Ότι θα διακόψουν και το μεγαλύτερο μέρος των hydrengea δεν ήταν όμορφη, όπως πριν. Πρέπει να είμαστε καλοί...αν θα μπορούσα να φτάσουν νωρίτερα.Περισσότερα\nΙ πρώτη επίσκεψη σε αυτό το temple την άνοιξη του 1964 +/- ένα έτος ή και περισσότερο, και έχουν επιστρέψει, δεν είμαι βέβαιος πώς πολλές φορές από τότε. Είναι μικρό, γοητευτικό, όμορφο, ήσυχο ένα από τα αγαπημένα μου ναοί όλα της Ιαπωνίας όχι μόνο Kamakura....Πάρτε ένα χάρτη για να βρείτε,βρίσκεται στα νότια του great Temple of Enkakuji, στη συνέχεια επισημαίνονται είσοδος στρίψτε αριστερά και συνεχίστε προς τα πάνω στο λόφο. Ορισμένα βήματα που παράλληλα την αρχαία πέτρινα σκαλιά, οπότε δεν υπάρχει καθόλου αναπηρικής καρέκλας φιλική. Ενώ είναι πιο γνωστή για το μπλε ορτανσίεσ που ανθίζουν στα τέλη Μαΐου ή στις αρχές Ιουνίου είναι αρκετά ευχάριστο σε άλλες εποχές, ώστε να μην παραλείπετε, απλώς και μόνο επειδή είναι το πιο διάσημο λουλούδια δεν είναι παρόντες. Μην παραλείψετε απλώς εξαιτίας της βροχής, απλώς προσέξτε όταν ανεβαίνει τα βήματα. Ενώ βρίσκεστε εκεί δηλαδή μια προσευχή για μένα με την επιθυμία που μπορώ να επιστρέψω ξανά. ΧάρηΠερισσότερα\nΑπίστευτο μπλε ορτανσίεσ στις αρχές Ιουνίου\nΘα ήταν πολύ καλύτερα από ό,τι πιστεύετο μου, όλη η περιοχή Temple λόγους που καλύπτονται σε κυρίως μπλε ορτανσίεσ. Ωστόσο, ήταν επίσης αρκετά πολυσύχναστα, ακόμη και σε μια βροχερή την Τρίτη το απόγευμα. Θα πρέπει να πληρώσετε μια άλλη 500 γιεν αν θέλετε να δείτε...το μικρό εσωτερικό κήπο, ο οποίος έχει επίσης irises σε πλήρη άνθηση στις αρχές Ιουνίου - mot ένα μεγάλο κήπο, αλλά πολύ όμορφα. Αξίζει τον κόπο να βλέπουμε ακόμη και αν έχετε ήδη δει Hase-ντέρα's πολύχρωμες ορτανσίεσ.Περισσότερα\nΓνωστή για τις ορτανσίες, αλλά υπάρχουν πολλά περισσότερα ...\nKAMAKURA μπορεί να είναι πολύ απασχολημένος για τα σαββατοκύριακα, έτσι εξεπλάγην ευχάριστα για να έχετε ένα διάλειμμα από την πολυκοσμία στο Meigetsuin. Ήμουν εκεί τον Οκτώβριο, οπότε δεν κατάφερα να δω τι θα πρέπει να είναι μια εκπληκτική hydrangea BLOOM. Υπήρχαν λίγα αργά πτώση λουλούδια...για το φθινόπωρο στον κήπο, αλλά και πάλι, αυτό ήταν ένα από τα αγαπημένα μου kamakura επισκέψεις. Ακόμα και το φθινόπωρο, το περίπατο στον κήπο μονοπάτια ήταν μια ειρηνική απόλαυση. Υπάρχει μια μικρή λιμνούλα στον κήπο και γέφυρα, το Bamboo grove, το Moon παράθυρο θέα στον κήπο, ένα φοβερό μικρό στεγνό στον κήπο, και μια συνολική ηρεμία. Φροντίστε να μην χάσετε τις μικρές σπηλιές με σκαλιστά αναθηματικά αριθμητικά στοιχεία. Εάν βρίσκεστε σε Kita-Kamakura, τότε είναι αξίζει μια επίσκεψη, και την Kita -kamakura διαθέτει μερικά από τα καλύτερα ναοί σε kamakura, όλα σε απόσταση 5 λεπτών με τα πόδια από το σιδηροδρομικό σταθμό Kita-Kamakura. Φυσικά, κατά την εαρινή περίοδο ανθοφορίας, ο κήπος ασφαλώς θα είναι γεμάτη.Περισσότερα\nΕίχαμε την ευκαιρία να δούμε την πίσω κήπους με λουλούδια\nΉταν εκεί κατά τη διάρκεια ενός από τα δύο εβδομάδες το χρόνο πίσω κήπους με λουλούδια είναι ανοικτό για το κοινό. Διαφορετικά είναι λίγο έξω από το δρόμο και δεν θα επιδιώξει να βγει έξω.\nΌμορφο τον Ιούνιο\nΠήγαμε με μια συννεφιά ημέρα στα μέσα Ιουνίου. Πανέμορφα λουλούδια σε πλήρη άνθηση καλύπτει ολόκληρη την πλαγιά. Ήταν πολύ κόσμο, αλλά φαίνεται ότι παίρνει περισσότερο κόσμο. Είχαν σχοινιά setup για μεγαλύτερα αναμένεται πλήθος. Δεν θα ήταν τόσο ευχάριστη εάν έπρεπε να περιμένουμε σε μια μακρά...σειρά.Περισσότερα\nΔείτε και τα 17 κοντινά ξενοδοχείαΔείτε και τα 1.847 κοντινά εστιατόριαΔείτε και τα 288 κοντινά αξιοθέατα\nΛάβετε γρήγορα απαντήσεις από το προσωπικό του Meigetsuin (Hydrangea Temple) και από προηγούμενους επισκέπτες.


Comodo vs Norton: Ποιο Είναι Καλύτερο; [Κορυφαίες Επιλογές για το 2022]\nΚεντρική Σελίδα Σύγκριση Comodo vs Norton\nComodo σε σύγκριση με Norton: Ποιο Είναι το Κατάλληλο για Εσάς;\nΕνώ η Norton είναι από καιρό ηγέτης στον χώρο, η Comodo αποτελεί δυνατό ανταγωνισμό. Και οι δύο προσφέρουν υψηλής ποιότητας προστασία από ιούς και εργαλεία αφαίρεσης, παράλληλα με ένα δωρεάν τείχος προστασίας. Ωστόσο, το Comodo προσφέρει μερικές μοναδικές λειτουργίες που δεν είναι διαθέσιμες στο Norton.\nΗ λειτουργία "Game Mode" καταστέλλει τις ανεπιθύμητες ενημερώσεις εάν παίζεις παιχνίδια online. Η τεχνολογία auto-sandboxing σου επιτρέπει να ξεκινήσετε ύποπτα αρχεία και εφαρμογές σε ένα εικονικό περιβάλλον για να βεβαιωθείς ότι είναι αξιόπιστα. Ενώ αυτό είναι δυνατό στο Norton, απαιτεί επιπλέον λογισμικό και πολύ χρόνο ρύθμισης.\nΕν τω μεταξύ, το Norton υπερέχει με καινοτόμους τρόπους. Μαζί με τους ιούς, αντιμετωπίζει τα λογισμικά υποκλοπής spyware, ransomware, adware ακόμη και τις απειλές phishing. Η εταιρεία χρησιμοποιεί τεχνικές crowdsourcing για να αποκτήσει γνώσεις σχετικά με πιθανές λοιμώξεις και το περίπλοκο φίλτρο συμπεριφοράς SONAR μπορεί να σταματήσει ακόμη και μολύνσεις μηδενικής ημέρας. Αυτό είναι αρκετά συγκρίσιμο με την τεχνική sandboxing της Comodo όταν πρόκειται για προστασία.\nΕνώ το Norton μπορεί να είναι καλό για όλες τις χρήσεις ασφαλείας, το Comodo θα πρέπει να είναι η κορυφαία επιλογή για τους gamers. Όχι μόνο έχει μια ειδική λειτουργία παιχνιδιού, αλλά η λειτουργία sandboxing θα σε προστατεύσει κατά τη λήψη των παιχνιδιών. Το Comodo προσφέρει επίσης λογισμικό antivirus για μηχανές Linux και Mac, που είναι δύσκολο να βρεθούν.


Η διατροφή που ακολουθούσαν οι μονομάχοι στην αρχαία Ρώμη - RatPack.gr\nΟι μονομάχοι ήταν οι σούπερ σταρ αθλητές της Αρχαίας Ρώμης, και συχνά απεικονίζονται σε ταινίες και τηλεοπτικές εκπομπές σαν να έχουν φτάσει τη σωματική διάπλαση σε άλλο επίπεδο.\nΑλλά όπως εξηγεί η σεφ Sohla El-Waylly σε ένα νέο βίντεο στο History Channel, η πιο πιθανή πραγματικότητα είναι ότι οι μονομάχοι ήταν λάτρεις υδατανθράκων που έτρωγαν μόνο για δύναμη, όχι για εικόνα ή αισθητική.\n«Η δίαιτά τους πλούσια σε υδατάνθρακες τους βοήθησε να πάρουν την ενέργεια που χρειάζονταν, αλλά θα μπορούσε επίσης να σημαίνει ότι τα κορμιά τους δεν ήταν τόσο σμιλεμένα όσο τους φαντάζονταν», λέει. «Αυτό ήταν πραγματικά πολύ χρήσιμο στην αρένα, γιατί το λίπος βοήθησε να μετριαστούν τα χτυπήματα στον αγώνα».\nΔεν ακούγεται παράλογο, παράλογη είναι όλη εκείνη η προπαγάνδα που γίνεται με τις ταινίες τους Χόλυγουντ και τα κορμιά που είναι λες και βγήκαν από γυμναστήριο.\nΣτο βίντεο, η El-Waylly παίρνει μια συνταγή που θα ήταν ένα βασικό στοιχείο στη διατροφή του αρχαίου μονομάχου.\nΗ συνταγή είναι από το Appicius, το παλαιότερο εναπομείναν βιβλίο μαγειρικής στον δυτικό κόσμο, και αποτελείται από ρεβίθια, φακές, μπιζέλια, κριθάρι χωρίς ξεφλούδισμα, σέσκουλα, πράσα, κόλιαντρο, άνηθο, τεύτλα, σπόρους μάραθου, ρίγανη, φύτρα λάχανου και ελαιόλαδο.\nΕνώ το κρέας θα είχε θεωρηθεί η ιδανική τροφή για την οικοδόμηση μυών και δύναμης, ήταν φθηνότερο και πιο πρακτικό να ταΐζουμε τους μονομάχους αυτό που θα μπορούσε να θεωρηθεί τώρα ως vegan ή φυτικής διατροφής. «Στα ρωμαϊκά χρόνια το έλεγαν χυλό», λέει, «αλλά κοιτάζοντας γύρω τώρα, αυτό είναι περισσότερο ένα μπολ με σιτηρά».


Skrez1982 - Insomnia.gr\nΣχετικά με Skrez1982\n1.550 προβολές προφίλ\nΣυζήτηση για τις υποψηφιότητες για το PC Game of the Year 2020 (Insomnia Community version)\nSkrez1982 απάντησε σε θέμα του GhostRiderLSOV στο PC Games\nΕπειδή δεν έχω παίξει πολλούς τίτλους φέτος λόγω υποχρεώσεων θα πω το μαγευτικό από μουσική Ori and the will of wisps\nΠοιο παιχνίδι για PC παίζετε αυτό τον καιρό; [The Now Playing PC Games thread]\nSkrez1982 απάντησε σε θέμα του naruto14 στο PC Games\nΜόλις τελείωσα το Divinity Original Sin 2 . Τρομερό παιχνίδι . Εύχομαι η Larian να είναι ακόμα καλύτερη στο Baldurs Gate. Παίζω το Sid Meirs civilization vi , καθώς και το Metro Exodus. Και τα δύο τρομερά. Ειδικά το Metro , τι γαμάτη ατμοσφαιρα είναι αυτή ρε φίλε. Ακόμα καλύτερο απο το Metro 2033 αν και μου φαίνεται αρκετά πιο δύσκολο .\nAMD RX 5000 Series (RDNA/Navi)\nSkrez1982 απάντησε σε θέμα του billeiros στο Kάρτες Γραφικών & 'Hχου\nΚαι σε μένα τα ίδια , δεν τα δείχνει. Έχω βάλει τους 20,2\nΓια πες πως\nΠαιδιά υπάρχει τρόπος να βλέπω fps από τις ρυθμίσεις του radeon στην καρτέλα metrics ?\nAMD RX 5500/5600/5700(XT) Owner's club\nSkrez1982 απάντησε σε θέμα του noFEARgr στο Kάρτες Γραφικών & 'Hχου\nΠαιδια καλημέρα, στις ρυθμίσεις στα graphics ποιες πρέπει να έχουμε on/off ? Μία βοήθεια plz . Έφτιαξα το προφίλ του @7nisiotis , και τώρα μένει αυτό. Μόλις έφαγα restart , sto NFS Heat , με το που το έβαλα να παίξω . Μάλλον πρέπει να ανεβάσω το power limit στο 50% απο 20% ? Επίσης την ρύθμιση της Vram που πρέπει να την έχω ?\n7elev3n άφησε μία Θετική αξιολόγηση για τον Skrez1982 20 Μαρτίου 2020\nRyzen 3000 και X470/B450/X370/B350 motherboards\nSkrez1982 απάντησε σε θέμα του malakudi στο Επεξεργαστές, Μητρικές & RAM\nΣε ευχαριστω πολυ Dante\nΚαλησπέρα παιδια. Αγόρασα τον 3600 και τον έβαλα σήμερα το απόγευμα στην tomahawk. Μπήκα στο bios να δω τι γίνεται , και ο κέρσορας του mouse δεν κουνιέται νορμάλ και smooth όπως πριν με τον 2600x. Τι μπορεί να φταίει? Βρήκα μια ρύθμιση όπου ρυθμίζεις μέσα στο bios της tomahawk με αριθμό από το 1-20 την κύλιση του mouse αλλά πάλι δεν κουνιέται νορμάλ όπως πριν και μου βγάζει την Παναγία να ρυθμίσω τα fan curves. Μπορεί κάποιος να βοηθήσει ? Επίσης άνοιξα ένα hwinfo64 και είδα ότι η θερμοκρασία στο curent ανεβοκατεβαίνει από 33-46 βαθμούς με average 43 βαθμούς. Κάνει spikes δηλαδή σε idle\nSapphire pulse 5700 xt έχω.\nΈχουμε κανένα προφίλ για τους 20.2 ? Να το βάλω να ανέβει λίγο αλλά χωρίς τρελή φασαρία από τα fans ?\nΧαχαχα έλα ρε Dante , βρήκες την υγεία σου ρε φίλε επιτέλους χωρίς black screens και χαζομάρες ? Έχεις ευχαριστηθεί καθόλου gaming να αναπληρώσεις τον χαμένο χρόνο ?\nΚοίτα προσωπικά δεν είχα ούτε ένα θέμα , ούτε με την κάρτα ούτε με τους drivers. Οπότε κάθομαι στα αυγά μου και παρακολουθώ τις εξελίξεις. Σε ευχαριστώ πολύ 😉\nΧαιρετώ την παρέα μετά από δύο μήνες απουσίας λόγω κάποιων θεμάτων υγείας. Βλέπω έγιναν κάποιες αλλαγές 😋 @LIGHT1NG εφυγε η pulse ήρθε η nitro . Μεγιες εύχομαι να είσαι ευχαριστημένος και να παίζει απροβληματιστα. Ήθελα να ρωτήσω αν μετά τους 12.1 έχουν βγει τίποτα drivers της προκοπής. Έχω μείνει λίγο πίσω 😁\nPc Build στα 800 ευρω\nSkrez1982 απάντησε σε θέμα του kotsos91 στο Νέα Συστήματα & Αναβαθμίσεις\nΑαα τέλεια , μια χαρά επιλογές είναι θα τις ευχαριστηθεις. Και εγώ αυτές έχω είναι πολύ σταθερές μνήμες. Κάνε απολύτως πρόβλημα.\nΦίλε ίσως το μόνο που θα άλλαζα θα ήταν οι ram και θα πήγαινα σε crucial balistix που είναι στη ίδια τιμή αλλά μπορούν να ανέβουν αρκετά σε συχνότητες και χρονισμους


Το ατμοσφαιρικό Little Devil Inside δείχνει πανέμορφο στο νέο του gameplay βίντεο - Unboxholics.com\nΚαι έχει νέο χρονικό πλαίσιο κυκλοφορίας\n28 Οκτωβρίου 2021 00:53\nΤο νέο State of Play του PlayStation έκλεισε την αυλαία του με μια gameplay παρουσίαση του άκρως αναμενόμενου indie τίτλου Little Devil Inside.\nΑναλυτικότερα, η ομάδα ανάπτυξης Neostream έδωσε στα φώτα της δημοσιότητας ένα trailer τεσσάρων λεπτών, το οποίο απαρτίζεται εξ ολοκλήρου από gameplay πλάνα και μάλιστα έχει και σχολιασμό από τους developers. Αυτό παρουσιάζει διάφορες πτυχές του παιχνιδιού, όπως η εξερεύνηση, η αλληλεπίδραση με άλλους χαρακτήρες και οι survival μηχανισμοί, ωστόσο εστιάζει στο ταξίδι στον ιδιαίτερο κόσμο του. Για μια χορταστική ματιά στην εμπειρία, λοιπόν, μπορείτε να παρακολουθήσετε το trailer μέσα από τον player που ακολουθεί.\nΑξίζει να σημειωθεί πως η ομάδα ανάπτυξης αποκάλυψε και το νέο πλαίσιο κυκλοφορίας του τίτλου. Συγκεκριμένα, το Little Devil Inside αναμένεται πλέον εντός του 2022 για PS5, PS4, και PC. Αργότερα ο τίτλος θα καταφθάσει και στις Xbox κονσόλες και το Nintendo Switch.\nTags: little devil inside gameplay trailer state of play ps5\nΤο Little Devil Inside θα σας κάνει να ερωτευτείτε το εικαστικό του (ΒΙΝΤΕΟ)


Παντελόνια και κολάν για παχουλές με τέλεια εφαρμογή και καλές τιμές - Ragazze Store - Μεγάλα Μεγέθη\nΑρχική > PLUS SIZE >Παντελόνια & Κολάν\nFaux leather παντελονοκολάν\n● Ελαστική δερματίνη που αναδεικνύει τις καμπύλες και αγκαλιάζει το σώμα ● Ψηλόμεσο για τέλεια σιλουέτα ● Ίσια γραμμή ιδανική για κάθε περίσταση ● Slim γραμμή\nΠεντάτσεπο faux leather παντελόνι\n● Ελαστική δερματίνη με επένδυση που αναδεικνύει τις καμπύλες και αγκαλιάζει το σώμα ● Ψηλόμεσο για τέλεια σιλουέτα ● Κλείσιμο με μεταλλικό κουμπί και φερμουάρ ● Πέντε τσέπες ● Ίσια γραμμή ιδανική για κάθε περίσταση\nΠαντελόνα viscose μπλε\nΠεριφέρεια:ως 150 εκ.Πατζάκι άνοιγμα:45 εκ\nΕλαστικό παντελόνι με τσέπες μπεζ.\nΝο 1 περιφέρεια 106 εκ. Νο 2 περιφέρεια 114 εκ. Νο 3 περιφέρεια 122 εκ. Νο 4 περιφέρεια 130 εκ.\nNo 2 Μέση:116 εκ. Περιφέρεια:130 εκ.No 3 Μέση:124 εκ. Περιφέρεια:140 εκ.No 4 Μέση:132 εκ. Περιφέρεια:150 εκ


Τι είπε ο Παπαδόπουλος κι έγινε έξω φρενών ο Διούδης • Η Άποψη\nΤι είπε ο Παπαδόπουλος κι έγινε έξω φρενών ο Διούδης\nΑπό Μ. ΔK\t 10:46 - 22/03/2021 Τελευταία Ενημέρωση 15:14 - 22/03/2021\nΟ τερματοφύλακας του Αστέρα, ο Παπαδόπουλος στην κάμερα της Nova για τον τραυματισμό του Διούδη λίγο πριν το 2-2: «Θα σας μιλήσω ειλικρινά. Ο Παναθηναϊκός είναι μια τεράστια ομάδα και τον σέβομαι απεριόριστα. Το να παριστάνουν οι παίκτες του τους τραυματίες είναι κάτι που μικραίνει τον σύλλογο, για αυτό και εγώ το έκανα γιατί είχα νευριάσει με αυτό που έκαναν, για αντίποινα. Πρέπει να τηρείται το fair play, δεν έχουμε κάτι να χωρίσουμε, είμαστε αντίπαλοι μόνο για 90 λεπτά και ο καλύτερος ας κερδίσει, παιχνίδι είναι, ψυχαγωγία».\nΣτην κάμερα, την ώρα της ζωντανής μετάδοσης ο Παπαδόπουλος φαινόταν να λέει στον Διούδη όταν πήγε από πάνω του: «Σήκω μαλακα μην σου ρίξω κανένα χαστούκι” και ακούστηκε σε όλη την Ελλάδα από τα μικρόφωνα…\nΜετά το τελευταίο σφύριγμα του διαιτητή, ο τερματοφύλακας των γηπεδούχων επισκέφτηκε τα αποδυτήρια του Παναθηναϊκού, έτσι ώστε να λήξει το θέμα, ωστόσο το μόνο που πέτυχε ήταν να προκαλέσει νέα ένταση…\nΝίκος ΠαπαδόπουλοςΠαναθηναϊκόςΣωκράτης Διούδης\nΠαπαδόπουλος: Ο τερματοφύλακας που σκοράρει…